Hiljade građana Beograda je učestvovalo u subotu na protestu protiv nasilja "Jedan od pet miliona – počelo je". Protest je prošao bez incidenata, a građani su poručili da će i naredne subote ponoviti protest.\nOsmo protestno okupljanje u subotu uveče je počelo na platou ispred Filozofskog fakulteta u Beogradu.\nOkupljenima su se na početku obratili glumci Nikola Kojo i Branislav Trifunović.\n"Dobro veče, Beograde. Jako mi je drago da ste tu. Tokom ovih nedelja pravili smo mnogo grešaka, ali u jednu stvar morate verovati. Jedina je želja svima nama zajedno da ovaj čovek ode (Aleksandar Vučić, predsednik Srbije). Biće nas sve više. Ovaj građanski protest postaće lavina koju niko neće moći da zaustavi", rekao je Trifunović.\nObraćajući se prisutnima Kojo je poručio: "Aleksandre Vučiću, ovo je kraj".\n"Izvršio si (Vučiću) svoj blickrig. Silovao si i ucenio kompletno stanovništvo", rekao je Nikola Kojo.\nNakon obraćanja Trifunovića i Koje, protestna kolona je krenula, a građani su se od platoa ispred Filozofskog fakulteta kretali ulicama Vase Čarapića, Makedonskom, Svetogorskom, preko Takovske ulice, zatim ulicom Kneza Miloša, preko Terazija do zgrade Narodnog pozorišta na Trgu Republike.\nKolona se, kao i prethodnih subota, zaustavila kod zgrade Radio-televizije Srbije (RTS).\nProtekle nedelje organizatori protesta su zatražili sastanak sa generalnim direktorom RTS-a Draganom Bujoševićem 19. januara u 19.30 časova (u vreme kada javni servis emituje centralnu informativnu emisiju - Dnevnik 2) kako bi ispostavili svoje zahteve i izrazili negodovanje zbog načina izveštavanja ove medijske kuće.\nBranislav Trifunović je potom otišao do ulaza u zgradu RTS-a.\n"Probali smo da dođemo na zakazani sastanak ali Bujošević nije tu. Na ulazu su nam rekli da ostavimo pismo na pisarnicu, pa će onda videti da li mogu da zakažu sastanak", rekao je Trifunović.\nDemonstranti su potom pravili buku ispred zgrade RTS-a i posle obraćanja glumca Branislava Trifunovića nastavili protestnu šetnju.\nGrađani su se zatim nakratko zadržali ispred zgrade Predsedništva Srbije uzvikujući: "Vučiću, odlazi!".\n"Pravda za Olivera", jedan od transparenata građana i podsećanje na nerazjašnjeno ubistvo lidera GI "Sloboda, demokratija, pravda" Olivera Ivanovića\nZa vreme trajanja protesta za saobraćaj su bile zatvorene sve ulice ne kojima se odvijala protestna šetnja, kao i okolne ulice.\nLista zahteva demonstranata ista je kao i na prethodnim protestima, koji traju više od mesec dana. Organizatori zahtevaju prisustvo u informativnim emisijama javnog servisa, kao i da se otkriju počinioci i nalogodavci svih napada na građane, novinare, aktiviste nevladinih organizacija i političare koji su se dogodili u prethodnom periodu.\notkrivanje nalogodavaca i počinilaca ubistva Olivera Ivanovića\notkrivanje nalogodavaca i počinilaca napada na lidera Levice Srbije Borka Stefanovića\notkrivanje nalogodavaca pokušaja ubistva novinara Milana Jovanovića\nsmena ministra unutrašnjih poslova Nebojše Stefanovića\npet minuta u Dnevniku 2 RTS za predstavnike protesta “1 od 5 miliona”\nRedovno prisustvo opozicije u informativnim emisijama javnog servisa\nOrganizatori protesta javno zahtevaju i sastanak sa generalnim direktorom Radio Televizije Srbije (RTS) Draganom Bujoševićem i glavnim i odgovornim urednikom informativnog programa RTS-a Nenadom Lj. Stefanovićem.\nU Beogradu je protekle nedelje održana protestna šetnja na godišnjicu ubistva lidera Građanske inicijative "Sloboda, demokratija, pravda" Olivera Ivanovića, uz ponovljeni zahtev da se počinioci i nalogodavci njegovog ubistva moraju privesti pravdi.\nPovod za prvi protest, bio je napad na lidera opozicione Levice Srbije Borka Stefanovića i još jednog predstavnika njegove stranke u Kruševcu 23. novembra 2018. godine.


Danas počinje 21. Međunarodni viteški turnir u Beogradu - www.lobi-info.rs\nMarija K. 25. maja 2018., 11:33 6.1k Views 1 Komentar\nMeđunarodni viteški turnir „Svibor duhovi 2018 – Ko je vitez“ počinje danas i trajaće do 28. maja na Kalemegdanu, a na njemu će učestvovati predstavnici viteških grupa iz Srbije, Rusije, Mađarske, Češke, Slovenije i Republike Srpske.\nPosetioci će imati priliku da vide i goste koji dolaze na turnir iz inostranstva, što će, kako kaže, biti posebno zanimljivo da se vidi kako izgleda spoj viteštva sa drugim kulturama.\nKako je saopšteno iz Turističkle organizacije Beograda, turnir se održava četiri dana, od 25. do 27. maja na Gornjem gradu Beogradske tvrđave, i 28. maja u Beogradskom viteškom parku kod Palate Srbija.\nBiće održane viteške borbe i demonstracija veština, a najmlađi posetioci će moći da učestvuju u školi za male vitezove, kao i brojnim radionicama starih zanata i srednjovekovne umetnosti.\nOvaj turnir je turistička atrakcija jer je turizam na neki način pripovedanje priče, a priče o Beogradu su duge i veoma zanimljive.\nTrudimo se da u svakom aspektu, pogotovo u kulturno-istorijskom koji je veoma važan za turizam, pronađemo sve što je zanimljivo u našem nasleđu i prezentujemo to gostima – rekao je Popović.\nOsnivač i čelnik udruženja „Svibor“ Radivoje Radulović naglasio je da postoji želja da se Beograd prikaže kao istorijska prestonica, sa akcentom na očuvanje tradicionalnih vrednosti.\nPrethodna objava „Bela čaplja“ organizuje čišćenje priobalja za pomoć malom Jovanu\nSledeća objava Nove besplatne predstave u junu u CK Vlada Divljan\n25. maja 2018. at 13:13 Copy Link of a Comment\nSve vise prenesenih vesti o drustvenim desavanjima i crnoj hronici u glavnom gradu a sve manje svakodnevne problematike leve obale Dunava. Ili nam je postalo mnogo dobro pa nema potrebe za pisanjem o takvim stvarima.


Vreme 925 - Crvena ruska berza: Od Vol strita do Kavkaza\nPočetkom prošle nedelje ruska Federalna služba finansijskog tržišta (FSFR) privremeno je obustavila rad dve vodeće ruske berze deonica, nakon što je njihov pad dostigao nivo iz perioda krize 1998. godine. Od maja ove godine, kada su ruske berze dostigle najviši uspon, pod uticajem svetske finansijske krize izazvane američkom hipotekarnom krizom, usporenim razvojem svetske ekonomije, ratnim dejstvima u Gruziji i padom cene sirove nafte, ruske berze (RTS i MMVB) izgubile su čak do 55 odsto vrednosti. Iako je nakon intervencije države, poslovanje ruskih berzi za nekoliko dana ponovo stabilizovano, analitičari tvrde da je ruska finansijska kriza složenija, a ruska ekonomija ranjivija od onih u razvijenijim zemljama.\nINTERVENCIJA: Prošle srede FSFR je obustavio rad dve vodeće ruske berze Ruskog trgovinskog sistema (RTS) i Moskovske međubankarske valutne berze (MMVB), nakon što je njihov tehnički indeks pao za više od osam odsto (videti okvir: Pad i uspon). U pomoć ruskim berzama priskočio je i predsednik Dmirij Medvedev, koji je naložio da se izdvoji 500 milijardi rubalja (približno 14 milijardi evra) za podršku stabilnosti ruskih berzi, te je tražio da ga se o najnovijim zbivanjima na berzama svakodnevno izveštava. Prema mišljenju predsednika Medvedeva, na finansijsku krizu u Rusiji 75 odsto uticala je svetska finansijska kriza, nakon kraha u SAD uticajne investicione banke "Lehman Brothers", dok je samo 25 odsto posledica ruskog specifičnog unutrašnjeg političkog faktora.\nPad akcija ruske Sberbanke je u sredu 17. septembra u 11.50 po lokalnom vremenu na berzi MMVB dostigao čak 11,11 odsto, a banke VTB 10,5 odsto, dok je berza RTS u 12.00 sati zaustavila trgovinu akcijama Sberbanke. Posle drastičnog pada akcija, Ministarstvo finansija Rusije donelo je odluku o podršci tri uticajne ruske banke, Sberbanke, VTB-a i Gasprombanke, u vrednosti od 1,5 triliona rubalja.\nNagli uspon ruskih berzi počeo je nakon njihovog ponovnog otvaranja u petak, gde je ponovo bila potrebna intervencija države kako ne bi došlo do njihovog nerealnog rasta. Ruska Federalna služba finansijskog tržišta dva puta je u petak u toku dana zaustavljala rast indeksa RTS koji je u 11.05 po lokalnom vremenu iznosio 1206,77, a MMVB 1007,66 da bi u 13.55 sati indeks dostigao na RTS 1234,02, a MMVB 10773,66. U petak na kraju radnog dana indeks RTS izrastao je za 22 odsto, a MMVB za 28,6 odsto u odnosu na poslednje zatvaranje. Lideri rasta bile su akcije VTB-a (+59 odsto), Sberbnake (+35 odsto), Rosnjefta (+46 odsto), Gasproma (+28 odsto) i Lukoila (27 odsto). Jedino su akcije Rostelekoma ostale u minusu za 11 odsto.\n"Teško je tačno odrediti koliko svetska kriza učestvuje u ruskoj, a posebno kada se ima u vidu pad cene nafte, pad indeksa koji čine tržišni prostor BRIK-a (države – Brazil, Rusija, Indija i Kina) koji je od početka godine pao čak i za 60 odsto. Rusija ima takođe ekonomsko-političkih problema sa stranim firmama, kao na primer sa rusko-britanskom energetskom TNK-BP, koji takođe negativno utiču na opštu ekonomsku klimu u zemlji", ocenjuje direktor ruske investicione firme Junikredit-ATON Stiven Daševskij.\nTokom prošle nedelje finansijska kriza u Rusiji proširila se i na druge sfere poslovanja, a prvi su reagovali investitori koji su masovno odustajali od građevinskih poslova. Analitičari procenjuju da će se prošlonedeljna kriza odraziti i na običnog ruskog građanina koji će u budućnosti teže dobijati stambene i kredite za automobile.\nRAZNE PROCENE: Kao jedan od faktora koji u velikoj meri utiče na destabilizaciju ruske ekonomije najviše se pominju ratna dejstva u Gruziji i odustajanje stranih investitora od ruskog tržišta zbog zategnutih odnosa sa Vašingtonom i Briselom. Mediji pišu da su Rusiju ratna dejstva u Gruziji koštala oko 500 miliona dolara, dok je prvih dana rata iz Rusije povučeno stranih investicija u vrednosti od oko sedam milijardi dolara. Analitičari su prilično podeljeni kada je reč o budućem razvoju ruske ekonomije. Zapadni analitičari smatraju da će ratna dejstva u Gruziji i politička zategnutost sa Zapadom smanjiti strane investicije koje su krajnje neophodne za razvoj ruske ekonomije. Zapadni analitičari takođe smatraju da je savremena privredna ekspanzija Rusije direktno povezana sa visokom cenom nafte, te da pad njene cene ne ide u korist Moskve. Takođe, najave centralnoazijskih zemalja, a posebno Turkmenistana, da će udvostručiti cenu prirodnog gasa u 2009. godini može takođe da utiče na manje prihode koje Rusija ostvaruje u trgovini energentima sa EU. S druge strane, ruski ekonomski analitičari su smireniji, finansijsku krizu smatraju "globalnom panikom", a za Rusiju tvrde da može biti "mirna" jer je treća država u svetu po obimu zlatnih rezervi, te da će budžet biti bezdeficitaran i ako cena nafte padne čak i do 70 dolara za barel. Ruski analitičari kao negativne posledice očekuju dalji pad ruske rublje i stari problem sa visokom inflacijom.\nRuski list "Gazeta" u pomalo fatalističkom tonu procenjuje moguće posledice finansijske krize u Rusiji i komentariše da se nakon intervencije ruske države u finansijskom sektoru može očekivati "nova preraspodela kapitala i nova etapa nacionalizacije u Rusiji". "Gazeta" dalje objašnjava da je takav scenario moguć zbog slabih šansi da Rusija u slučaju novih talasa kriza dobije finansijsku podršku sa Zapada i zbog potreba da ubuduće sve više samostalno rešava svoje političko-ekonomske probleme.


Istraživanje pokazuje da većina Srba ne bi ratovala za Kosovo\nPripadnici snaga KFOR-a na Kosovu (AP Photo/Visar Kryeziu)\nVećina građana Srbije, njih 73 odsto, smatra da ne bi bilo opravdano ući u oružanih sukob da bi Kosovo i Metohija ostali u sastavu Srbije, pokazuje istraživanje Beogradskog centra za bezbednosnu politiku.\nOd toga 17 odsto anketiranih ne zna da li bi trebalo ići u rat zbog KiM, a 10 odsto smatra da bi trebalo, pokazalo je istraživanje koje je rađeno u periodu od 26. decembra do 14. januara na uzorku od 1.403 punoletnih stanovnika Srbije.\nNajratoborniji su mladi od 18 do 29 godina od kojih bi 15 odsto išlo u rat zbog Kosova, pokazuje istraživanje koje je urađeno uz podršku Ministarstva spoljnih poslova Norveške.\nPrema istraživanju ni većina glasača desničarskih stranka poput SRS i Dveri ne bi bila spremna da se lati oružja kako bi KiM ostao u sastavu Srbije.\nKada je reč o pripadnicima političkih stranaka, 70,6 ispitanika iz SNS smatra da nije opravdano ući u oružani sukob zbog Kosova, kod DS je taj procenat 86,5 odsto, a ovakav stav ima i 70,2 odsto ispitanika is koalicije SPS-PUPS-JS.\nZa Kosovo ne bi ratovalo 57,5 odsto ispitanika iz Dveri, 87 odsto iz LDP, SDS i LSV kao ni 50 odsto iz SRS.\nNajveći procenat negativnih odgovora na ovo pitanje dali su ispitanici iz DJB - čak 96 odsto.


Amra Kebo, 26/09/2020\nPo nalogu Specijalizovanog tužilaštva uhapšen je i prebačen u Hag Nasim Haradinaj zbog krivičnih jela protiv pravosuđa, odnosno zastrašivanja svedoka, odmazde i povrede tajnosti postupka.\nNasim Haradinaj, potpredsednik Organizacije ratnih vetrena OVK-a uhapšen je jučer poslijepodne na ulazu u jednu privatnu televiziju u Prištini gde je trebao da bude gost u emisiji.\n“Specijalizovano tužilaštvo je 25. septembra uhapsilo Nasima Haradinaja, nakon čega je on prebačen u pritvorski objekat Specijalizovanih vijeća Kosova u Hagu. Na osnovu člana 15(2) Zakona o Specijalizovanim većima i Specijalizovanom tužilaštvu, Zakon br. 05/L 053, nalog za hapšenje ovog osumnjičenog izdat je zbog krivičnih djela protiv pravosuđa, odnosno zastrašivanja svedoka, odmazde i povrede tajnosti postupka, prema Krivičnom zakonu Kosova”, navodi se u saopštenju Specijalizovanih vijeća Kosova u Hagu.\nInformacije o datumu i vremenu održavanja prvog stupanja Nasima Haradinaja pred sudiju biće objavljene u najskorije vrijeme.\nRanije je saopšteno da je u skladu sa svojim mandatom i zakonodavstvom Kosova, Misija Evropske unije za vladavinu prava na Kosovu (EULEX) obezbijedila operativnu i logističku podršku Specijalizovanom tužilaštvu.\n“Kosovska policija je, također, pružila operativnu podršku Specijalizovanom tužilaštvu”,navodi se u saopštenju.\nJučer je uhapšen je i predsjednik Organizacije ratnih veterana OVK-a Hysni Gucati tokom pretresa glavnog sjedišta Organizacije ratnih veterana OVK-a u Prištini. Specijalizovano tužilaštvo je potvrdilo da je Hysni Gucati uhapšen i prebačen u pritvor u Hagu, također, zbog krivičnih djela protiv pravosuđa, odnosno zastrašivanja svjedoka, odmazde i povrede tajnosti postupka.\nOrganizacija ratnih veterana OVK-a je tokom ovog mjeseca objavila da je u tri navrata dobila od nepoznate osobe na hiljade dosijea koji su navodno dokumenta Specijalnog suda za Kosovo u Hagu.


Realizacija projekta raspuštanja kolektivnih centara u BiH – Dnevni list\n2 lipnja, 2020 Dnevni list\nRealizacija projekta raspuštanja kolektivnih centara u Bosni i Hercegovini, bila je povod današnjeg sastanka premijera Kantona Sarajevo Marija Nenadića i ministrice za rad, socijalnu politiku, raseljena lica i izbjeglice Jasne Agić s federalnim ministrom raseljenih osoba i izbjeglica Edinom Ramićem i njegovim saradnicima.\nRiječ je o projektu koji svi nivou vlasti u BiH realiziraju preko kredita Razvojne banke Vijeća Evrope.\nU Kantonu Sarajevo ostala su neriješena tri takva centra sa 96 stambenih jedinica, prva lokacija je u Gladnom polju gdje treba putem obnove, izgradnje i privođenja toj namjeni napraviti 54, u Tarčinu devet, te u Hrasnici 33 stana.\nPremijer Nenadić je pojasnio da realizacija projekta u Gladnom polju traje već duži period, a u prošloj godini se nije osiguralo rješenje za lokaciju u ovom mjestu zbog određenih sudskih i administrativnih procedura.\nPremijer i resorna ministrica najavili su da će narednih dana riješiti pitanje raspolaganja lokalitetom u Gladnom polju s ciljem pokretanja procedure izgradnje predmetnih stambenih jedinica.\nZa realizaciju projekta Vlada Federacije BiH se zadužila 40 miliona eura za rješavanje pitanja kolektivnih centara i alternativnog smještaja na području Federacije, saopćeno je iz Službe za protokol i press Kantona Sarajevo.\n← Previous Vijeće ministara BiH postiglo dogovor o raspodjeli sredstava MMF-a\nVijeće ministara BiH usvojilo Migracioni profil BiH za 2019. godinu Next →


Home » Javne finansije\nJavne finansije su do sada posmatrane kao krut instrument za prikupljanje sredstava i vođenja javne politike. One su bile primarne u odnosu na privrednu aktivnost, što je odražavalo pogrešno shvatanje da je javna potrošnja važnija od privatne (uključujući ulaganja), a po karakteru su bile uniformne i statične. Reforma podrazumeva promene u svim pomenutim tačkama.\nPrvo, javne finansije ne mogu biti primarne u odnosu na privrednu aktivnost, jer je privreda izvor dohotka, a javne finansije su postojeći servis. Otuda privatna potrošnja uživa primat u odnosu na javnu.\nDrugo, javne finansije ne smeju biti sfera aktivnosti odvojena od privrede, već interaktivne i u funkciji posredne podrške privrednoj aktivnosti. Naravno, država ne treba da ima direktnu ulogu u privredi, već promene u javnim finansijama prvenstveno moraju biti izvođene s obzirom na posledice koje imaju za privredu.\nJavne finansije – javni fondovi, budžet i vanbudžetska državna potrošnja – verovatno spadaju u one delove kojima je dalja reforma najpotrebnija. Ukupnu javnu potrošnju s treba svesti na 35% BDP, tako što će se budžetski prihodi koji su posledica rasta BDP umesto u potrošnju preusmeriti u smanjivanje poreskih opterećenja. Potrebno je promeniti filozofiju na kojoj javne finansije počivaju. One nisu svrha same sebi ili izvor renti, već resurs za finansiranje male i efikasne države, a samo izuzetno i nekih usluga.\nNovi sistem javnih finansija zasnivao bi se na jednostavnosti, malom broju poreza i jedinstvenim poreskim stopama bez izuzeća. Osnove na kojima bi sistem počivao bile bi srednjoročna uravnoteženost budžeta, transparentnost, jasnost, pravičnost i prikupljanje sredstava iz realnih izvora. Reforma sistema javnih finansija treba da bude usmerena na smanjenje poreskih stopa što bi dovelo do umanjenja izbegavanja plaćanja poreza uključenjem sive ekonomije u regularne tokove i prevođenjem dela naturalne proizvodnje u tržišnu.\nPoreski sistem treba da bude jednostavan, javno poznat u svim detaljima, kredibilan i stabilan. On bi stvorio uslove za što je moguće veći prelazak sa direktnih na indirektne poreze. Indirektni porezi su usmereni na potrošnju, lakše se sakupljaju i neutralni su po karakteru. Potrebno je ukinuti porez na sve oblike štednje i ulaganja, a prebacivati ga na potrošnju, čime se stimulišu štednja i ulaganja. Takođe, na dobit koja se investira u Srbiji ne bi se plaćao porez, što ima važniji efekat za ulaganja nego javne finansije.\nPopunjavanje poreske prijave, bilo elektronski ili u papirnoj formi, mora biti jednostavno, i brzo ne sme oduzimati dragoceno vreme niti građanima niti privredi, a postupak bi uz odgovarajuće uputstvo morao biti razumljiv za svakog građanina..\nPenziono i zdravstveno osiguranje. Penziono osiguranje bi postepeno sa PAYG sistema bilo prevedeno na kombinaciju penzija iz budžeta i privatnog osiguranje, gde bi osiguranik imao mogućnost da bira između više osiguravajućih kompanija. U prelaznom periodu, deficit bi se finansirao prodajom državne imovine ili njenim rentiranjem, a deo koji se finansira iz budžeta postepeno bi se smanjivao. Izbor između državnog i privatnog zdravstvenog osiguranja bio bi dobrovoljan i bilo bi urađeno jasno razdvajanje fondova i pružalaca zdravstvenih usluga.\nNeformalni porezi. Neformalno državno oporezivanje moguće je sprečiti jedino ako se smanji moć koju danas ima država i donošenjem valjanih antikorupcijskih zakona. Smanjenje uticaja političara na privredu ostvariće se privatizacijom, jasnim definisanjem pravila igre koja ukidaju diskreciona prava političara i državnih službenika, jednostavnošću ulaska u biznis, reformom sudstva i smanjenjem uloge strukovnih udruženja. Suzbijanje neformalnih poreza mafije, poput reketa, treba da budu jedan od prioriteta državne politike.\nJavne finansije (budžet republike, gradova, opština i Vojvodine, javni fondovi, neformalni državni porezi) u Srbiji obuhvataju nešto više od 45% BDP. Tolika državna potrošnja je sama po sebi prepreka većim ulaganjima i bržem privrednom rastu. Čak i kada bi sve ostalo što predviđamo moglo da se realizuje, sama visina državne potrošnje bila bi dovoljna da obeshrabri većinu ulaganja.\nNa budžet otpada veći deo javnih finansija u odnosu na javne fondove. Umesto da država radi mnogo poslova i da ih osrednje obavlja, treba je ograničiti na manji broj državnih funkcija koje bi se odvijale valjano. Na rashodnoj strani treba smanjiti izdatke.\nCarine. Sniženje prosečne carinske stope na manje od 3%, ili još bolje na nulti nivo (osim za poljoprivredu, u prvo vreme), usloviće prilagođavanje postojećih domaćih preduzeća s i omogućiti privredi da se na dugoročno optimalan način uklopi u međunarodnu podelu rada. Drugi bitan kolosek je reforma Uprave carina, koja bi obuhvatala smanjenje mogućnosti za korupciju putem minimalizacije koristi od izbegavanja plaćanja PDV na uvezenu robu, s jedne strane i pooštravanja sankcija, s druge. Carinska služba (u saradnji sa pograničnom policijom) treba prevashodno da sprečava obavljanje nedozvoljenih poslova, jer šteta koja nastaje na taj način može uništiti cele industrijske grane. Taj posao će joj biti olakšan time što će niski porezi učiniti ogromnu većinu roba u Srbiji jeftinijom nego što je u okolnim zemljama.\nVancarinske barijere. Vancarinske barijere su u Srbiji formalno gotovo potpuno ukinute (kvote i dozvole). Preostale vancarinske barijere moraju nestati, a glavni pravac reformi treba da bude smanjenje neformalnih barijera koje su rezultat korupcije u državnim službama i delovanja uvozničkih lobija.


Japan odustao od nuklearke | Energetski portal Srbije\nJapan odustao od nuklearke\n19.12. 2016 Nuklearna energija\nJapan je otpisao planove za proizvodnju električne energije iz eksperimentalnog nuklearnog reaktora vrednog više milijardi dolara, saopštila jer danas vlada u Tokiju, odustajući od više decenija starog projekta zbog spiralnog rasta troškova, javlja agencija Frans pres.\nRanije najavljivan kao „reaktor snova“, Mondžu pogon je bio zamišljen tako da preko lančane nuklearne reakcije proizvodi više energije nego što troši, što je atraktivna alternativa za državu koja ima malo prirodnih resursa.\nMeđutim, složena tehnologija visoko produktivnog reaktora sudarila se sa problemima zbog kojih je pogon ostao u „praznom hodu“ više od jedne decenije.\nOvaj projekat je takođe postao finansijska „crna rupa“ od početka izgradnje 1986, imajući u vidu inicijalne troškove gradnje od 1.000 milijardi jena (8,5 milijardi dolara) i dnevne operativne troškove od 50 miliona jena, čak i kada ne radi.\nVlada „neće ponovno pokretati (Mondžu) nuklearni reaktor, niti će preduzimati korake za njegovo zatvaranje“, rekao je ministar nauke Hirokazu Macuno guverneru zapadne japanske prefekture Fukui, u kojoj se pogon nalazi.\nGuverner prefekture Fukui, Isei Nišikava, kritikovao je odluku, o kojoj su ga obavestili ministar Macuno i ministar industrije Hirošige Seko, kao „brzopletu i neopreznu“.\n„Mislim da se o tome nije dovoljno ragovaralo“, rekao je Nišikava.\nU Japanu je počela da raste zabrinutost u pogledu nuklearne energije u godinama posle katastrofalnog cunamija 2011. koji je izazvao nuklearnu nesreću u Fukušimi, što je bila najgora nesreća te vrste u svetu još od Černobila 1986, navodi Frans pres.\nGuverner prefekture Fukui\nministar industrije Hirošige Seko


PKS: Manji porezi podstiču zapošljavanje | Kamatica\nZvanični kurs Evra za dan 10.07.20. :: 117.5900 rsd\nPočetna > vest > PKS: Manji porezi podstiču zapošljavanje\nPKS: Manji porezi podstiču zapošljavanje\nTekst objavljen: 27.06.2018 9:20\nPrivredna komora Srbije uputila je prethodnih dana Vladi Srbije i resornim ministarstvima tri inicijative: za smanjenje poreza i doprinosa na zarade, za smanjenje poreza na dobit preduzeća sa 15 na 10 odsto i za izmenu Zakona o radu u cilju sprečavanja mogućnosti zloupotrebe bolovanja zaposlenih.\n- Privredna komora Srbije kao najveća asocijacija srpskih privrednika sprovodi niz aktivnosti na poboljšanju i modernizaciji zakonodavnog okvira u Srbiji, poslovne infrastrukture, kao i na otklanjanju prepreka za poslovanje i pojednostavljenju administrativnih procedura, kako bi se izgradio stabilan, predvidiv i stimulativan privredni ambijent koji će doprineti uspešnom poslovanju kompanija i razvoju konkurentne privrede - ističe Kristina Đurić, rukovodilac Centra za pravne i ekonomske inicijative i politike PKS.\nOna navodi da su u prethodnom periodu obavljene konsultacije sa poslovnom zajednicom u cilju unapređenja poslovnog ambijenta i razvoju konkurentnosti domaće privrede.\n- Analizirani su važeći propisi sa aspekta potreba privrednika i u razgovoru sa predstavnicima različitih sektora uočene su određene mogućnosti za poboljšanje regulative u oblasti fiskalnog sistema na način kojim bi se stvorio stimulativan privredni ambijent - objašnjava Đurić. - Među najvećim preprekama za novo zapošljavanje radnika jeste visoko poresko opterećenje zarada.\nNaime, pregledom stopa obaveznih socijalnih doprinosa i stope poreza na zarade može se videti da se veće opterećenje na zaradu ostvaruje putem doprinosa. Ukoliko se pogleda nekoliko godina ranije može se ustanoviti tendencija pada kada je reč o stopi poreza na zarade - od 1. juna 2001. godine iznosila je 14 odsto, od 1. januara 2007. godine 12 odsto, a od 30. maja 2013. godine u primeni je stopa od 10 odsto. Dok se kod obaveznih socijalnih doprinosa uočava trend rasta. Tako je, na primer, stopa doprinosa za PIO: od 1. septembra 2004. godine iznosila 22 odsto, od 30. maja 2013. godine 24 odsto, a od 1. avgusta 2014. godine u primeni je stopa od 26 odsto.\n- Porezi i doprinosi na zarade zaposlenih su veoma visoki, poreski klin na dohotke od rada iznosi skoro 63 odsto, što znači da poslodavac uplaćuje državi značajan iznos od ukupnih troškova koje ima kada je reč o naknadama za rad - ističe Katarina Đurić. - Kako bi se uočeni problemi eliminisali trebalo bi uzeti u razmatranje smanjenje poreskog klina kroz smanjenje stope doprinosa za PIO i zdravstveno osiguranje, kao i iznalaženja drugog načina za finansiranje zdravstvenog sistema.\nPrivrednici su, takođe, istakli da na dalji razvoj poslovanja i stimulativan privredni ambijent utiče i visina stope poreza na dobit pravnih lica. Odredbom člana 39. Zakona o porezu na dobit pravnih lica propisana je stopa poreza od 15 odsto. Smanjenje stope poreza na dobit pravnih lica sa 15 odsto na 10 procenata, dovelo bi do bržeg ekonomskog rasta zemlje i boljeg i stimulativnijeg poslovnog ambijenta, smatraju u PKS.\nPored toga, značajan problem koji negativno utiče na dalji rast i razvoj poslovanja je nedovoljan broj poreskih podsticaja/olakšica za ulaganja u osnovna sredstva.\n- Naime, od januara 2014. godine ukinut je opšti poreski kredit za ulaganja u osnovna sredstva i razvoj kao nematerijalnu imovinu - podseća Kristina Đurić. - Na ovaj način, mikro, mala i srednja preduzeća, koja nemaju mogućnost za veća ulaganja i otvaranje većeg broja novih radnih mesta, dovedena su u neravnopravan položaj u odnosu na velika privredna društva i nove investitore. Ovakvo stanje je za većinu privrednih subjekata (mikro, mala i srednja privredna društva) neodrživo jer ne mogu da izdrže konkurenciju novoosnovanih velikih subjekata, koji imaju brojne podsticaje, niti uvoznika koji robu kupuju od inostranih proizvođača koji koriste subvencije matičnih država.\nPoreska politika Vlade Srbije bi svakako, kako ističe, trebalo da sadrži izvesne mere i podsticaje kod investiranja u dalji razvoj privrednih subjekata, a naročito kod izvozno orijentisanih. Pružanjem određenih podsticaja uticalo bi se na smanjenje troškova poslovanja, povećanje proizvodnje, izvoza, porasta zaposlenosti, povećanje dobiti privrednih subjekata ali i prihoda za republički budžet.\n- U narednom periodu potrebno je nastaviti započete aktivnosti na reformi poreskog sistema i poreske administracije, s tim da bi fokus trebalo staviti i na poboljšanje doslednosti u primeni zakona, posebno od strane poreskih vlasti - navodi ona. - Ključni faktor koji treba da doprinese poboljšanju i stabilnosti fiskalnog sistema, pored unapređenja zakonskih rešenja je i konzistentnost njihove primene.\nPored toga u saradnji sa poslovnom zajednicom izvršena je analiza propisa i uočene su određene mogućnosti za unapređenje regulative u oblasti radnih odnosa u cilju sprečavanja zloupotreba privremene sprečenosti za rad od strane zaposlenih. Ukazano je da bi moguće rešenje za prevazilaženje ovog problema moglo biti omogućavanje poslodavcu da od nadležne zdravstvene istitucije zatraži izveštaj na osnovu kojih bi bilo moguće utvrditi osnovanost privremene sprečenosti za rad zaposlenog u slučajevima kada je procenat zaposlenih koji su odsutni zbog privremene sprečenosti za rad veći od 10 odsto u toku jednog meseca.\nImajući u vidu značaj rada poreskih organa za poslovanje privrednih subjekata kao i transparentnost u primeni propisa od strane poreskih organa za stvaranje povoljnog poslovnog okruženja za razvoj privrede, Privredna komora Srbije je uspostavila saradnju sa Poreskom upravom kroz organizaciju serije skupove pod nazivom "Dani otvorenih vrata sa Poreskom upravom Republike Srbije" širom Srbije. Privrednicima su prezentovane novine iz delokruga nadležnosti Poreske uprave RS koja su od interesa za poslovnu zajednice, a koje se odnose na set poreskih propisa kao što su: Zakon o izmenama i dopunama Zakona o porezu na dobit pravnih lica; Zakon o izmenama i dopunama Zakona o porezu na dohodak građana; Zakon o izmenama i dopunama Zakona o poreskom postupku i poreskoj administraciji; Zakon o izmenama i dopunama Zakona o porezu na dodatu vrednost; Pravilnik o obliku, sadržini i načinu vođenja evidencije o PDV i obliku i sadržini pregleda obračuna PDV (popunjavanje POPDV obrasca).\nKoliko privreda, preko Privredne komore Srbije, može da utiče na izmenu ili pojašnjavanje propisa koji privrednicima stvaraju probleme u poslovanju?\n- U proteklom periodu između Privredne komore Srbije i Vlade Republike Srbije unapređena je saradnja na pitanjima od interesa za privredu - navodi Kristina Đurić.\n- Na osnovu Zakona o privrednim komorama PKS zastupajući interese svojih članova, učestvuje u pripremi nacrta zakona i drugih propisa od značaja za privredu, što obuhvata i dostavljanje obrazloženog stava privrede nadležnom ministarstvu, kao i dostavljanje analize primene pojedinačnih propisa od značaja za privredu, sa predlozima za poboljšanje kvaliteta primene tih propisa.Za poslovnu zajednicu od suštinske važnosti je njeno pravovremeno uključivanje u postupak izrade propisa, kao i u postupak konsultacija u vezi sa primenom propisa u praksi.\nPKS izrađuje kvartalne analize primene propisa od značaja za privredu, putem kojih se identifikuju ključni i pojedinačni problemi članica komore koji negativno utiču na poslovni ambijent i definišu predlozi za donošenje ili izmenu i dopunu postojećih propisa. Pored toga u kvartalnim analizama predstavljeni su i predlozi privrede za poboljšanje kvaliteta primene propisa. Do sada je izrađeno devet kvartalnih analiza primene propisa od značaja za privredu koje se dostavljaju državnim organima.\nPredstavnici Privredne komore Srbije uključeni su u rad više od sto radnih grupa za donošenje proipisa, strateških dokumenata i komisija, uključujući i predstavnike PKS u 27 pregovaračkih grupa za pristupanje Srbije EU.\nNa inicijativu Privredne komore Srbije, u želji da zajedničkim snagama kreiramo kvalitetnu osnovu za razvoj privrednog ambijenta u Republici Srbiji formirane su zajedničke radne grupe sa resornim ministarstvima i drugim institucijama u cilju razmatranja pitanja od zajedničkog interesa i otklanjanja prepreka sa kojim se privredni subjekti susreću u poslovanju.\nZlato po prvi put u devet godina prešlo 1800 dolara\nKad (i ako) uđemo u EU to će značiti jednu sigurnu stvar - poskupljenje cigareta\nŠvedska ojačala ekonomiju u vreme korone\nporezi na zarade smanjenje poreza i doprinosa na zar Privredna komora Srbije zapošljavanje


Naredni Mac računari bi mogli pratiti zdravlje korisnika\nPočetnaVestiHardverRačunariNaredni Mac računari bi mogli pratiti zdravlje korisnika\n11.03.2019 10:20 | 2 Hardver\nTrenutno, Apple Watch je jedini uređaj kompanije iz Kupertina koji može da očitava parametre zdravlja korisnika, kao što su otkucaji srca i drugo. Postoje glasine da bi Apple mogao slične funkcije implementirati i u AirPods, a sada izgleda da je kompanija zainteresovana da funkcije praćenja zdravlja implementira i u buduće Mac računare.\nOvo je bazirano na nedavno otkrivenom patentu, koji nosi naziv "prenosni elektronski uređaj sa biosenzorom". Za sada nije poznato kako bi ova funkcija mogla raditi u okviru Mac računara. Možda bi Apple mogao da ugradi senzore u tastaturu ili trackpad. Takođe, funkcije zdravlja bi mogle biti ugrađene u Touch ID sekciju računara, gde bi korisnici mogli da skeniraju otiske prsta i dobiju neku vrstu očitavanja zdravstvenih parametara.\nS obzirom na to da je u pitanju samo patent, nema garancija da će opisani parametri biti i implementirani u konkretan proizvod. Ipak, s obzirom na to da su slične funkcije već implementirane u Apple Watch, ne postoje prepreke da one svoj put nađu i do Mac računara.


24 godine od osnivanja SDA BiH - SDA Sandžaka\nU povodu 26.maja, Dana osnivanja Stranke demokratske akcije i 24 godine uspješnog djelovanja, predsjednik SDA Sandžaka Dr Sulejman Ugljanin uputio je čestitku Sulejmanu Tihiću, predsjedniku SDA BiH i Bakiru Izetbegoviću članu Predsjedništva BiH, te svim građanima Bosne i Hercegovine. U čestitki se kaže:\nU ime Stranke demokratske akcije Sandžaka i u svoje lično ime, Vama, članovima i simpatizerima SDA BiH, kao i svim građanima Bosne i Hercegovine, upućujem srdačne čestitke povodom 26. maja – Dana osnivanja Stranke demokratske akcije Bosne i Hercegovine.\nStranka demokratske akcije se od svog osnivanja zalagala za prosperitet, mir, međusobno razumjevanje i punu slobodu svih građana na ovim prostorima. U teškim vremenima SDA je ostala dosljedna ostvarivanju evropske budućnosti Bosne i Hercegovine.\nVama i Vašim saradnicima od sveg srca želim puno uspjeha u daljem radu i obavljanju Vaših odgovornih funkcija, a svim građanima Bosne i Hercegovine ravnopravan i zajednički put ka izgradnji prosperitetne budućnosti u zajednici slobodnih evropskih naroda.\nIskreno se nadam se da će SDA Bosne i Hercegovine, u vremenu koje je pred nama, ostvariti svoju misiju i programska načela i ostati primjer njegovanja pravih demokratskih vrijednosti u širem regionu.


Albina Smajlović: Banjaluka spremna za izgradnju operske scene | Banjaluka.net\nAlbina Smajlović: Banjaluka spremna za izgradnju operske scene\nSmajlovićeva posljednjih dana vrijedno vježba i priprema se za predstojeće nastupe koje će održati pred publikom u zemlji i regionu, ali i inostranstvu.\nPrvi u nizu koncerata Smajlovićeva će, uz podršku soprana Ivane Milinčić i uz klavirsku pratnju Dunje Marković, održati večeras u Sarajevu, u Domu oružanih snaga u 20 časova. Repertoar će činiti biseri klasičnih kompozicija, a ulaz na koncert je besplatan.\n“Koncert “Veče operskih arija”, koji sam održala u martu u Banjaluci, bio mi je motivacija za predstojeće nastupe. Naime, došli smo na ideju da sve to proširimo i na druge gradove, a s obzirom na predivnu saradnju sa ljudima iz zemlje i regiona, na moju i nadam se radost publike, predstavićemo se u najljepšem mogućem svjetlu”, kazala je Smajlovićeva za “Glas Srpske”.\nOva talentovana operska pjevačica kaže da joj izuzetnu čast predstavljaju nastupi u prelijepim koncertnim salama, čiji će ambijent dati još ljepšu notu nastupima.\n“Za sarajevsku publiku smo pripremili djela Bizea, Gotovca, Verdija, Pučinija, Katalanija i drugih, a sličan koncert priredićemo i Beograđanima, ali na jesen, u oktobru”, najavila je Smajlovićeva i dodala da će u okviru regionalne turneje sa programom “Večeri operskih arija” nastupiti i pred publikom u Nišu, takođe u oktobru.\nOno što spremaju kao iznenađenje je skorašnji koncert pred domaćom, banjalučkom publikom, koji je planiran za 14. jun, sa dosta gostiju koji će izvesti veoma šarolik repertoar.\nKada govorimo o operi, nemoguće je ne dotaći se jako malih mogućnosti nastupa operskih pjevača, kao i konačnog osnivanja opere ili operete pri Narodnom pozorištu Republike Srpske u Banjaluci.\n“Smatram da je Banjaluka zrela već odavno za ovakav korak, ali ta realizacija, odnosno izgradnja operske scene, nažalost, nije do nas umjetnika. Ipak, treba uložiti dosta novca u to sve. S druge strane, nama, mladim pjevačima bi bilo od izuzetne važnosti da što češće imamo priliku da pogledamo gostovanje iskusnih pjevača iz regiona, kako bismo, na kraju krajeva, mogli nešto i da naučimo”, smatra Albina Smajlović.\nOperska pjevačica Albina Smajlović konstantno radi na svom usavršavanju. Tako će nakon turneje otputovati u Luksemburg, gdje će od 29. oktobra do 5. novembra prisustvovati masterklasu.\n“Tamo ću ponovo imati veliku čast da radim sa svjetski priznatim mecosopranom Dženifer Lamor, a nadam se da ću uspjeti da dobijem i njihovu stipendiju koja bi mi mnogo pomogla tokom boravka u Luksemburgu”, rekla je Smajlovićeva.


Gubitak Kosova će za Srbiju biti poput amputacije - Klix.ba\nBritanska štampa Gubitak Kosova će za Srbiju biti poput amputacije\n6.12.2007. u 12:15\nBritanski dnevnici The Times i The Guardian u četvrtak detaljno analiziraju moguće scenarije nakon proglašenja nezavisnosti Kosova. Mnogi smatraju da bi najavljeno proglašavanje nezavisnosti Kosova moglo dovesti do krvoprolića te poslužiti kao inspiracija drugim regijama koje žele biti neovisne.\nTimes piše da bi najavljeno proglašenje nezavisnosti Kosova moglo dovesti ili do novog krvoprolića na Balkanu ili biti inspiracija mnogim regijama širom svijeta koje sanjaju o tome da postanu nezavisne države.\nU današnje doba globalizacije, kada više nije neophodno da države budu velike da bi imale funkcionalnu ekonomiju i diplomatiju ili ostvarivale trgovinsku razmjenu, razmjer teritorije jedne zemlje ne bi trebalo da predstavljaju naročitu prepreku.\nMeđutim, problem s malim državama - kakva bi bilo Kosovo u slučaju da stekne nezavisnost - u tome je što, smatra Times, olako pretpostavljaju da će i nakon sticanja nezavisnosti moći do kraja iskoristiti svoje trenutne potencijale.\nOdbrana državih interesa iz pozicije slabijega i manjeg, međutim, nije nimalo lak zadatak - što se posebno odnosi na pitanje odbrane granica, smatra list.\nNiko ne može tačno kazati šta će se u na Kosovu događati nakon 10. decembra, ali jedno je sigurno - ta pokrajina arogantno pretpostavlja da će je neko braniti bude li potrebe za tim, odnosno računa s tim da Evropa neće željeti novi oružani sukob na svojoj teritoriji, navodi list.\nTo u ovome konkretnom slučaju vjerovatno i jeste tačno, ali rizici u primjeni takve strategije uvijek postoje, upozorava Times.\nGuardian donosi opširan članak publicista Timothyja Gartona Asha, koji smatra da je najbolje rješenje za izlazak iz "kosovskog ćorsokaka" takozvano "koordinirano" proglašenje nezavisnosti tokom narednih nekoliko mjeseci.\nNovoj kosovskoj vladi bilo bi potrebno otprilike tri mjeseca, smatra Ash, da stigne do željenog cilja - nezavisne države - ako čitav proces bude vodila u bliskoj koordinaciji s Evropskom unijom i drugim međunarodnim partnerima.\nPreduvjeti su inisistiranje na strogoj međunarodnoj superviziji, prisutnosti trupa NATO-a na Kosovu, liberalnom ustavu i poštovanju prava manjinskih naroda.\nKosovske lidere trebalo bi uvjeriti, smatra on, da sačekaju s proglašenjem nezavisnosti pokrajine do 3. februara - datuma eventualnog održavanja drugog kruga predsjedničkih izbora u Srbiji - kako bi se spriječilo da uslijed povišenih tenzija zbog sudbine pokrajine na čelo Srbije dođe ekstremni nacionalist.\nEvropa bi istovremeno Srbiji trebala jasno staviti do znanja kako ima priliku da onog trenutka kada Karadžića i Mladića preda Haagu, svoj trenutno formalni suverenitet nad Kosovom zamijeni za brzi napredak i bolju budućnost u okviru Evropske unije.\n"U svojim srcima", dodaje Ash, "većina Srba već zna da je Kosovo za Srbiju izgubljeno, ali malo njih to želi javno priznati."\nSrbija će, navodi on, ući u Evropsku uniju u nekom trenutku u narednih deset godina - vjerovatno u isto vrijeme kada i država Kosovo, za koju će hroničari usput navoditi da je nekada bila dio ove prve. "Bit će to poražena i slomljena Srbija, sjenka sebe same, nalik Austriji na kraju Prvoga svjetskog rata", navodi Ash.\n"Gubitak Kosova će za Srbiju biti poput amputacije, i to veoma bolne. Međutim, u medicini 21. stoljeća prevladava stav da je uklanjanje izmučenoga i gangrenom zahvaćenog ekstremiteta uvijek u najboljem interesu pacijenta", smatra Timothy Garton Ash.


Zašto se domaće kompanije plaše TikTok-a? Svi benefiti ove mreže\nBlog -\tOct 28, 2020\nTikTok je prva mreža u svetu koja je prešla fenomenalnu cifru od milijardu aktivnih korisnika. Verovatno je i mreža koja je izazvala najveće kontroverze ikada. Marketinški potencijal TikToka prepoznao je veliki broj svetskih kompanija u različitim industrijama: Nike, Ralph Lauren, Burger King, Bioderma, Samsung… Dizajnerska kuća Guess među prvima se upisala na ovu listu, a svakodnevno postavlja visoke standarde na ovoj platformi. Čak je i medijski magnat Vašington post veoma aktivan na TikTok-u, čime se domaći mediji ne mogu pohvaliti – do danas je jedino portal Mondo napravio nalog na ovoj mreži. Bilo je još nekoliko pokušaja, ali pomenuti portal je jedini aktivan. Ipak, čini se da domaće kompanije i brendovi još nisu dovoljno upoznati sa činjenicom sve biznis aspekte i benefite TikTok nudi.\nMali broj domaćih kompanija i biznisa različitih sfera oprobao se na ovoj platformi, mahom oni čija korporativna vizija podrazumeva da idu u korak sa tržišnim inovacijama i maksimizuju sve biznis prilike. Stručnjaci još uvek istražuju benefite i način funkcionisanja ove mreže, ali je nesporno da TikTok može biti benefit strateškom razvoju poslovanja.\nSada je pravi trenutak da se oprobate na ovoj mreži, nemate šta da izgubite, a uvek možete ugasiti nalog ili jednostavno prestati da budete aktivni. TikTok u najvećoj meri koristi generacija Z, a oni žele kratak i zabavan sadržaj – ova platforma je najbolja za. Širina spektra publike i engagement na TikTok-u su impresivni. Iako je Instagram odgovorio pojavom Reels-a, čini se da TikTok i dalje drži primat kada je pitanju kratka forma videa od 15 sekundi. Čak 90 odsto korisnika TikTok-a pregleda sadržaj više puta dnevno, a analiza praćenosti postova više od 100.000 influensera potvrdila je i veću sklonost TikTok publike ka reakcijama na sadržaj nego na Instagramu ili Tviteru.\nTikTok treba posmatrati i kao koristan alat za prilagođavanje biznisa različitim lokalnim tržištima. On omogućava kompanijama koje posluju na više tržišta da kreiraju marketinške kampanje na različitim jezicima i adaptiraju ih prema interesovanjima lokalne publike. Kompanijama se pruža niz kreativnih mogućnosti za promociju svoje ponude i pronalaženje adekvatne podrške njenoj promociji i popularizaciji na lokalu. Uostalom, neizbežno je približavanje čuvenoj generaciji Z. Oni će jednog dana raditi za vas ili sa vama – oni će vam biti kupci, klijenti, mušterije… Čime god da se bavite, ova generacija je konzument vašeg biznisa u budućnosti.\nKao i tradicionalne platforme, poput Youtube-a, i TikTok nudi mogućnost kompanijama da pokrenu sopstveni kanal koji mogu prilagoditi potrebama promocije svog biznisa. Biznisi mogu osnažiti svoju promociju deljenjem kratkih promo-videa i uspostavljanje brend partnerstva sa samom aplikacijom, a od skoro je na raspolaganju i TikTok advertajzing platforma opremljena poznatim alatima za praćenje biznis statistika, koja je još uvek u fazi testiranja, baš kao i samo oglašavanje, ali vredi isprobati sve opcije.\nOdnedavno je moguće prijaviti se za test opciju TikTok for business, a savet je da to učinite što pre, kako biste među prvima testirali sve prednosti biznis korisnika. Za sada je moguće prebaciti profil na biznis opciju, čime ćete dobiti mogućnost da u opis profila ubacite link – što može biti link ka vašem sajtu ili nekom relevantnom izvoru informacija o biznisu.\nPitanje za kraj: kada se vaša publika prebaci na TikTok, da li ćete biti tu da im poželite dobrodošlicu?\nVesti -\tSep 21, 2020\nTikTok drama je završena: Evo kakva je sudbina kineske aplikacije\nPosle letnje drame oko TikTok aplikacije, njene zabrane u Indiji i najavljenim zabranama u Americi, predsednik SAD Donald Tramp odobrio je sporazum koji će omogućiti da se aplik...\nViše puta smo pominjali da je LinkedIn mreža koja je u drugom kvartalu 2020. godine značajno skočila na teritoriji Balkana. Sve veći broj korisnika otvara naloge, kompanije otva...\nBlog -\tJun 18, 2020\nViše puta smo pisali o TikTok-u proteklih meseci. Najveću pažnju od svih sadržaja u našem Content Hub-u izazvao je tekst o zaradi preko TikTok-a, a složićemo se, da bi bilo zara...


Turska: Parlamentarni i predsjednički izbori 24. juna - Al Jazeera\nArhiva » Vesti » Al Jazeera 20.04.2018\nAl Jazeera petak, 20. april 2018.\nPodsjetio je da je turski narod rekao "da" na referendumu 16. juna 2017., za snažniji parlament i stabilniju izvršnu vlast, prenosi Anadolija.\n'Sačuvati nacionalno jedinstvo'\n"Sav napor koji je ulagao naš narod, te iskustvo koje su imali naši industrijalci, preduzetnici, zemljoradnici nestajali su zbog tih intervencija. Svakog puta naša zemlja upadala je u ekonomsku krizu i nestabilnost", rekao je Yildirim.\n"Među naše stanovnike sijali su sjeme podjela i pokušali narušiti naše jedinstvo, zajedništvo i bratstvo, oslabiti naš narod. Nikad nisu razmišljali o ponosu i časti Turske. Pokušaj puča 15. jula i ono što se desilo nakon toga učinilo je neophodnom jednu snažnu ustavnu strukturu koja će moći zaštititi i unitarnu državnu strukturu, ali i sačuvati nacionalno jedinstvo", rekao je Yildirim.\n"Potpuna implementacija ovog sistema sigurno će biti moguća nakon izbora koji će u Turskoj biti održani 24. juna. Ovi izbori od velikog su značaja u kontekstu ciljeva za 100 godina od osnivanja Republike Turske. Naša zemlja na njima će potvrditi svoju budućnost i sigurnost", rekao je Yildirim.\nStudenti nazvali Kisindžera ratnim zločincem\nNova ekonomija pre 54 minuta\nNASA: Rogozin može u SAD, sankcije "na pauzi"


Dačić: Konferencija u Beogradu korak napred ka obezbeđivanju sigurnosti i slobode novinara u celom regionu OEBS-a\nčetvrtak, 26. mart 2015.\nPrvi potpredsednik Vlade Srbije i ministar spoljnih poslova Ivica Dačić, u funkciji predsedavajućeg OEBS-u, otvorio je danas, zajedno sa ministrom kulture i informisanja Ivanom Tasovcem i predstavnicom OEBS-a za slobodu medija Dunjom Mijatović, dvodnevnu Međunarodnu konferenciju "Zaštita bezbednosti i integriteta novinara u regionu OEBS-a".\nU nastavku je govor predsedavajućeg OEBS-u, prvog potpredsednika Vlade Srbije i ministra spoljnih poslova Ivice Dačića:\nIzuzetno mi je zadovoljstvo što mogu da vas pozdravim danas u Beogradu na prvom tematskom skupu srpskog predsedavanja OEBS-u. Konferenciju smo organizovali u saradnji sa Ministarstvom za kulturu i informisanje Republike Srbije i uz pomoć Predstavnice OEBS-a za slobodu medija. Zahvaljujem se ministru Tasovcu i gospođi Mijatović na njihovom ličnom angažovanju u pripremi za ovaj skup.\nŽeleo bih ovom prilikom da izrazim zadovoljstvo kvalitetom dijaloga koji smo uspostavili sa g-đom Mijatović i njenom Kancelarijom. Takođe, želeo bih i da čestitam gospođi Mijatović na prestižnoj nagradi Šarlemanj, koja se dodeljuje za zasluge u oblasti medija u Evropi, i biće joj uručena krajem aprila u Ahenu. Ovo izuzetno priznanje otišlo je u prave ruke.\nTema naše dvodnevne konferencije - Zaštita bezbednosti i integriteta novinara u regionu OEBS-a – izuzetno je aktuelna; jedna je od tema koje privlače pažnju kako novinara, medijskih stručnjaka i civilnog društva, tako i vlada država učesnica OEBS-a. Činjenica da je prvi skup našeg predsedavanja posvećen upravo pitanju zaštite bezbednosti i integriteta novinara, svedoči i da je Srbija opredeljena za poštovanje slobode medija, novinara, zaštitu njihove bezbednosti i zaštitu slobodnog izražavanja uopšte. Uvereni smo da je sloboda izražavanja, koja se najbolje manifestuje kroz neometan rad medija, ključni element svakog istinski demokratskog društva.\nSa žaljenjem moram da konstatujem da je nasilje prema novinarima u porastu. Tokom 2014. godine na prostoru OEBS-a ubijeno je sedmoro novinara. Kao što je poznato, u napadu na magazin „Šarli Ebdo" u Parizu u januaru mesecu, stradalo je osam novinara.\nŽeleo bih da i ovom prilikom ponovim da je nasilje prema novinarima neprihvatljivo i mora se tretirati kao napad na društvo u celini. Kao što je gđa Mijatović navela u svom komunikeu od 6. februara ove godine: „Bezbednost novinara je preduslov za slobodno izražavanje i slobodu medija". Stoga bi države učesnice trebalo da kontinuirano rade na donošenju odgovarajućih zakona, ali i stvaranju ne samo zakonskih već i svih drugih preduslova za bezbedan i neometan rad novinara.\nNa konferenciji će biti reči o nizu tema. Posebno bih želeo da se osvrnem na jednu od njih. Ugrožavanje bezbednosti žena novinara je problem koji je u poslednje vreme sve izraženiji. Žene novinari su sve češće izložene pretnjama, posebno putem interneta. To u velikoj meri narušava njihov integritet i, naravno, utiče na slobodu njihovog izražavanja. Države učesnice bi trebalo da na odgovarajući način pristupe ovom fenomenu i da u svoje aktivnosti usmerene ka ispunjavanju obaveza iz domena slobode medija i izražavanja, uključe i rešavanje problema pretnji i nasilja prema ženama novinarima.\nKao što je poznato, problemi vezani za bezbedan rad i očuvanje integriteta novinara postoje i u Srbiji, kao i u mnogim drugim državama učesnicama OEBS. O tome ćemo sigurno imati prilike da čujemo različita mišljenja tokom ove konferencije. Vlada Srbije i njeni zvaničnici su u svakoj prilici oštro osuđivali slučajeve nasilja nad novinarima. Nadležni organi, poput Ministarstva unutrašnjih poslova, policije i Tužilaštva, angažovani su na rešavanju svih preostalih nerešenih slučajeva napada na pripadnike novinarske profesije. Vi ćete imati priliku da kasnije tokom konferencije čujete nešto više o tome i od članova Komisije za istraživanje ubistava novinara, čiji rad je u više navrata veoma pozitivno ocenjen od strane OEBS-a i Evropske unije.\nSrbija je, takođe, usvojila i niz medijskih zakona koji bi trebalo da dodatno unaprede slobodu medija i izražavanja o čemu će, verujem, detaljnije govoriti ministar Tasovac.\nNaša namera, kao predsedavajućeg OEBS-u, organizacije kojoj je bezbednost novinara visoko na agendi, je da konferencija doprinese boljem razumevanju problema i opasnosti sa kojima se suočavaju novinari prilikom obavljanja svog posla. Cilj nam je i da se na objektivan i stručan način razmotre postojeća zakonska rešenja u oblasti zaštite novinara i ispita potreba njihove eventualne izmene. Nadamo se da će ovaj skup omogućiti kvalitetnu diskusiju u pogledu najboljih načina za obezbeđivanje svih aspekata sigurnosti novinara i njihovog rada. Tragični događaji u Parizu početkom ove godine, ali i poražavajući bilans stradalih novinara poslednjih godina, učinili su potrebu razmatranja ovog pitanja još hitnijom.\nNa kraju, želeo bih da vas uverim da će Srbija, kao predsedavajući OEBS-u tokom 2015. godine, pitanja slobode medija i bezbednosti novinara, držati visoko među prioritetima Organizacije. Nadamo se da će konferencija u Beogradu biti još jedan korak napred ka obezbeđivanju sigurnosti i slobode novinara u celom regionu OEBS.\nŽelim vam ugodan boravak u Beogradu.


KNX PROTOKOL - EAE TECHNOLOGY - EKO KUCA magazin\nKNX PROTOKOL - EAE TECHNOLOGY\nUkratko o KNX protokolu\nKako bi unapredili svoje poslovanje, pre ravno 30 godina, vodeći proizvođači sistema za upravljanje u zgradama (ABB, Siemens, Schnieder, Cisco, itd), pratećih uređaja i svih aplikacija i opreme u vezi sa ovim sistemom, započeli su priču koja danas predstavlja osnovni standard u ovoj grani industrije – KNX standard. Firme koje se nalaze u KNX asocijaciji, a danas ih ima preko 400, složile su se da će usaglašavanje osnovnih načela i tehnoloških normi po kojima rade, potrošačima, investitorima, projektantima, i na kraju (ili početku) njima samima, doneti prednost u odnosu na vreme u kojem je svako radio po svom standardu.KNX je protokol oko kog su se saglasili najznačajniji svetski proizvođači iz ove oblasti . KNX zapravo predstavlja ono što je za računare IP. Postojala su i druga rešenja, poput korišćenja postojeće mreže za komunikaciju među uređajima, međutim, KNX je prihvaćen kao bolje rešenje jer korišćenje postojećih mrežnih instalacija može da stvori smetnje, a kada ugrađujete luksuzne uređaje ili one sisteme koji treba da vam naprave uštede, važno vam je da sistem radi besprekorno.S druge strane, daleko je lakša komunikacija sa tržištem kada klijent zna da postoji konkurencija i ne možete ga već na početku, ili nakon nekog vremena kada se sistem unapređuje ili proširuje, ucenjivati cenom zato što na vašem sistemu rade samo vaši uređaji.\nZato je danas, prilikom izrade specifikacije za projekat, ili čak i kod najmanje kupovine jednog elementa sistema, potpuno nevažno od kog proizvođača naručujete softver, prekidače, brave, motore za roletne, vrata, prozore, pa čak i ko je proizveo audio sistem, samo ako je proizvođač član KNX asocijacije.\nU svojih skoro 30 godina postojanja, KNX sistem nije doživeo niti jedan prekid u kompatibilnosti, što znači da se najranije instalacije i dalje mogu proširiti najnovijim izdanjima proizvoda proizvođača.\nBrojke o uspehu\n– Milioni instaliranih proizvoda\n– Hiljade KNX registrovanih i sertifikovanih proizvoda\n– Više od 400 KNX članova (proizvođača)\n– Više od 400 priznatih centara za obuku\n– 15 međunarodnih test laboratorija\n– Stotine hiljada realizovanih projekata\nUpravo zbog značaja koji KNX standardizacija ima u savremenom životu, i sve značajnijim potrebama za energetskim uštedama, a u skladu sa rastućim potrebama za komforniji način života, javila se ideja za osnivanjem jedne firme koja bi pratila sve te savremene tendencije koje donosi progres.\nEAE TECHNOLOGY je deo EAE grupacije, koja je osnovana 1973.godine i sa svojih 2.500 radnika širom sveta i više od 500 inženjera i experata iz svojih 6 fabrika i 3 razvojna centra proizvode plasira u više od 100 zemalja. EAE grupacija raspolaže sa preko 30 patenata, 300 brendova i preko 100 vrsta industrijskog dizajna. Svi proizvodi su dizajnirani, razvijeni, proizvedeni i testirani u našem sedištu u Istanbulu, Turskoj. EAE Technology proizvodi su kompatibilni sa međunarodnim standardima kao što su KNX, DALI, TCP/IP i WiFi\nProizvodi koje EAE TECHNOLOGY ima u ponudi su zasnovani na najnovijim tehnologijama, i rezultat su rada sopstvenog razvojnog centra. U svojoj ponudi imamo porizvode koji su iz oblasti Kontrole Osvetljenja, Pametnih kuća, Klimatizacije, Rešenja za pametne hotele, Kontrolu žaluzina, Senzora prisutnosti/pokreta/osvetljenja. Naša politika kvaliteta je usaglašena sa tehnološkim inovacijam i aktuelnim trendovima u dizajnu. Projektni tim u centru za razvoj je posvećen usaglašavanju novih proizvoda sa potrebama tržišta. Pružamo podršku svim našim partnerima u oblasti projektovanja po specifičnim zahtevima značajnijih projekata.\nU ponudi koju EAE TECHNOLOGY ima, ističemo:\nKNX pametan hotel “Guest Room Management System (GRMS)” od EAE Technology je dizajnirano tako da ponudi viši nivo kvaliteta za svoje korisnike i goste i sistemu upravljanja hotelskim sadržajima u svim oblastima od sobe, i restorana, kongresnih sala, fitnes i spa sadržaja.\nKNX SMART HOME sistemi koje EAE TECHNOLOGY ima u ponudi daju novu dimenziju komofora svojim pouzdanim, inteligentnim i jednostavnim za upotrebu uređajima namenjenim za jednostavno i svakom korisniku prilagođeni za kontrolu svetla, zavesa, termostata, interfona, alarma, kontrolU pristupa i još mnogo toga.\nKNX poslovni i javni objekti koriste automatizaciju za poboljšanje kvaliteta uslova rada u kancelrijama povećanjem sigurnosti i udobnost, a istovremeno štedeći energiju u značajnoj meri.\nRešenja za kliničke centre: Sistem ne samo da pomaže poboljšanju upravljanju bolnicom, već i povećava efikasnost rada osoblja , pravi zanačajne uštede u troškovima funkcionisanja i značajno doprinosi stvaranju sigurne i efikasne zdravstvene zaštite.\nRešenja za trgovačke centre i lance prodavnica: Sistemi automatizacije zgrada ne primenjuju se samo u tržnim centrima već i u pojedinačnim prodavnicama. U ponudi imamo i rešenja čija je primena prilagođena i unificirana prema svakom pojedinačnom zahtevu lanaca prodavnica.\nRešenja za industriju i skladišta: imamo razvijena rešenja za energetski efikasan sistem kontrole osvetljenja i klimatizacije. rešenja koja nudimo su prilagodljiva specifičnim zahtevima koje korisnici u industriji i skladištu mogu imati.\nVUEKO je osnovan 2009. godine sa ciljem da na tržište Srbije uvede KNX – EIB školovanje i obogati ponudu KNX – EIB opreme za automatizaciju objekata. Tokom proteklog perioda iz našeg Trening Centra je izašlo 100 KNX programera, koji su završili sertifikovani KNX trening i koji su registrovani u KNX asocijaciji. Mi vršimo veleprodaju elektro-opreme u KNX – EIB standardu kao i prodaju odgovarajućeg softvera renomiranih proizvođača koristeći za tu svrhu razvijen specijalizovan web shop kao i razgranatu mrežu KNX partnera\nU cilju da na jednom mestu pružimo kompletnu ponudu za smart home sisteme, krajem prošle godine smo otpočeli saradnju sa jednim od vodećih proizvođača opreme za smart home sisteme: EAE TECHNOLOGY. Vueko je tako postao generalni zastupnik i distributer za EAE Technology za Srbiju i zemlje regiona.\nKataloškom prodajom kvalitetne knx opreme sa lagera, brzom, efikasnom i sigurnom isporukom stekli smo poverenje mnogih kupaca. Posedujemo logistički magacin KNX opreme u Srbiji i jedini isporučujemo robu u roku od 24h od dana uplate.\nU proteklom periodu uložili smo mnogo vremena, ljubavi i rada trudeći se da obezbedimo što veći broj KNX partnera i KNX-opreme, da prikupimo što više informacija i podataka o KNX standardu i tehničkim karakteristikama i da saradnju organizujemo prema svetskim standardima kako bi KNX standard učinili dostupnijom i približili je Vama, ljubiteljima smart-home sistema.\nNudimo Vam sve na jednom mestu kao pouzdan i proveren partner.\nVAVEI d.o.o. je osnovan 2009, spajanjem strateških partnera koji poseduju dugogodišnje iskustvo iz oblasti automatike i razvoja softvera.\nVAVEI nudi gotova softverska rešenja i podršku projektima iz oblasti KNX automatizacije i vizuelizacije. Specijalizovano znanje iz oblasti menadžmenta, internacionalnog KNX standarda, konstantno obrazovanje visoko stručnih kadrova, praćenje svetskog tržišta novih tehnologija i nihova upotreba, nam daje mogućnost da podržimo naše partnere u realizaciji njihovih projekata i ciljeva.\nSledeći članak Kuća-cvet u borovoj šumi\nGROHE – SISTEMI


Sud presudio u korist Irene Radović: Viceguvernerka nezakonito smijenjena – Borba\nSud presudio u korist Irene Radović: Viceguvernerka nezakonito smijenjena\nOsnovni sud u Podgorici donio je presudu kojom je poništena kao nezakonita odluka Skupštine Crne Gore o razrješenju Irene Radović sa funkcije viceguvernerke Centralne banke Crne Gore (CBCG).\nSiniša Gazivoda, punomoćnik Radović, kazao je da presuda Osnovnog suda potvrđuje njihov stav da je Savjet, na čelu sa Radojem Žugićem, uspio da obmane poslanike u Skupštini netačnim podacima za razrješenje, nakon čega su poslanici donijeli nezakonitu odluku.\n“Ono što je žalosno je da guverner CBCG nastavlja sa svojim nezakonitim radnjama na način što opet pokušava da iskoristi Skupštinu tako što će imenovati novog viceguvernera i spriječiti da se Radović vrati na dužnost viceguvernera – kazao je Gazivoda.\nUkoliko guverner uspije da naimenuje drugo lice na tu dužnost, kaže on, Radović neće moći da se vrati na funkciju viceguvernerke CBCG.\nŽugić je 20. februara predložio Skupštini da za viceguvernerku imenuje Zoricu Kalezić, koja je član Savjeta vrhovne monetarne institucije.\nSjutra protest u Podgorici: Dođite da zajedno promijenimo sistem\n“Crnogorci kreću u boj”: Duško Knežević poklanjao Milu umjetničke slike milionske vrijednosti!


Sarajevo Halal Fair - SHF Archives - Page 5 of 6 - AKOS\nHome > Posts tagged "Sarajevo Halal Fair – SHF" (Page 5)\nIz firmi, koje izlažu na danas otvorenom prvom Sarajevo Halal Fair 2018 (SHF), poručeno je da posjedovanje halal certifikata omogućava proširenje potencijalnih izvoznih tržišta i nastupanje na nekim od njih, javlja Anadolu Agency (AA). Svečanom ceremonijom u Domu mladih u glavnom gradu Bosne i Hercegovine otvoren je prvi Sarajevo Halal Fair 2018 (SHF)\nBogat program i vrlo zanimljivi paneli na kojima će neki od vodećih svjetskih stručnjaka iz oblasti halal industrije, biznisa i akademske zajednice diskutirati o aktuelnim temama vezanim za svjetsko i regionalno halal tržište očekuju učesnike međunarodnog sajma halal industrije Sarajevo Halal Fair (SHF) 2018. Sarajevo Halal Fair (SHF) 2018, kojeg\nGlavni grad Bosne i Hercegovine će biti domaćin međunarodnog sajma halal industrije Sarajevo Halal Fair-a – SHF (Sarajevo Halal Sajam), koji će se održati od 27. do 29. septembra ove godine u Centru Skenderija. SHF 2018 će okupiti halal proizvođače, distributere i kupce iz cijelog svijeta na jednom mjestu i promovirati\nMeđunarodni sajam halal industrije „Sarajevo Halal Fair“ (SHF) 2018, će se od 27. do 29. septembra održati u bh. prijestolnici Sarajevo Halal Fair (SHF) okupit će na jednom mjestu halal proizvođače, distributere i kupce iz cijelog svijeta. Tim povodom razgovarali smo sa Aidom Hadžić iz BBI banke. Akos-ba: G-đice Hadžić, na samom\nMeđunarodni sajam halal industrije „Sarajevo Halal Fair“ (SHF) 2018, koji će se od 27. do 29. septembra održati u bh. prijestolnici, predstavljen je ovih dana širom regiona. Članovi koordinacionog tima SHF-a Amel Kovačević, direktor Sektora za poslovanje sa stanovništvom BBI banke i Azra Čolić održali su niz sastanaka u cilju\nNa sjednici Organizacionog odbora Međunarodnog sajma halal industrije “Sarajevo Halal Fair“ u organizaciji Bosna Bank International, zaključeno je da je odziv izlagača izuzetno veliki, te da će manifestacija koja će se ove godine održati po prvi put opravdati očekivanja, prenosi Anadolu Agency (AA). Prema riječima Amera Bukvića, predsjednik Uprave BBI naglašava\nBrojne delegacije iz regiona i svijeta najavile su učešće na međunarodnom sajmu halal industrije Sarajevo Halal Fair (SHF) 2018, koji će se od 27. do 29. septembra 2018. godine održati u glavnom gradu BiH. Organizatori SHF-a Bosna Bank International (BBI), Islamska zajednica u BiH i Islamska razvojna banka (IsDB) očekuju\nBrojne delegacije i kompanije iz regiona i svijeta na Sarajevo halal sajmu 2018 Brojne delegacije iz regiona i svijeta najavile su učešće na međunarodnom sajmu halal industrije Sarajevo Halal Fair (SHF) 2018, koji će se od 27. do 29. septembra 2018. godine održati u glavnom gradu BiH. Organizatori SHF-a Bosna Bank


Partizan - Abu je stigao, hoće li mu Žile biti saigrač? - Sportske.net\nPartizan - Abu je stigao, hoće li mu Žile biti saigrač?\nPosle transfera Abubakara Oumarua, svoje impresije novinarima na Pohorju izneo je i trener Zoran Milinković, koji Kamerunca odlično poznaje iz vremena dok je bio na klupi Vojvodine. Navijače, naravno, zanima i šta će biti sa Andrijom Živkovićem.\nPartizan - Potvrđeno, biće još pojačanja!Oumaru: ''Hoću trofeje sa Partizanom!''"Večiti" gomilaju strance, šta kaže pravilnik?Gospodski - Šćepanović poželeo sreću "večitima" i Čuki!Partizan (ne)otima Ibanjeza od Zvezde!\nTrener fudbalera Partizana Zoran Milinković rekao je danas da dobro poznaje najnovije pojačanje crno-belih Abubakara Oumarua i dodao da veruje da će se Kamerunac brzo uklopiti.\n"Poznajem ga odlično i mogu vam reći da sam ga uzeo iz OFK Beograda sa samo tri postignuta gola. Prepoznao sam i tada veliki potencijal u njemu, što je igrama u Vojvodini i potvrdio.\nRekao bih da je u Belgiji imao sezonu u stilu toplo-hladno, ali je tako bilo i u Vojvodini. Ovog puta mu je lakše jer ga ja poznajem, a i on zna naš jezik i poznaje domaći šampionat, pa verujem da će se brzo uklopiti", rekao je Milinković, objavljeno je na sajtu kluba.\nKamerunski napadač Abubkar Oumaru, dosadašnji član belgijskog Beverena, juče je potpisao dvogodišnji ugovor sa Partizanom. On je u karijeri igrao i za Crvenu zvezdu, OFK Beograd i Vojvodinu, gde mu je trener bio upravo Milinković.\n"Reč je o momku koji poseduje vaspitanje i kulturu, ima izražene igračke kvalitete, koji su nama potrebni i očekujem da saradnja sa njim bude na visokom nivou...\nAbu je tehnički dosta potkovan, pa može bez problema da igra na užem prostoru, a pored toga ima fantastičan tajming i skok, što mu daje veliku prednost kod bočnih centaršuteva i prekida", kazao je Milinković.\nNa pitanje kakva je situacija sa Andrijom Živkovićem, trener šampiona Srbije je naveo da je to više pitanje za klub, nego za njega.\n"Ali, mislim da će Andrija početi sezonu sa nama, jer ima ugovor još godinu dana sa klubom. Biće vremena za priče na tu temu, ako stigne neka ponuda iz inostranstva na sto", kazao je Milinković.


Bungej: Svetsku atletiku uništava odliv asova\nSvetsku atletiku uništava odliv asova iz afričkih zemalja u bogate sredine kao što su Katar, Bahrein, SAD, Finska ili Francuska, izjavio je danas olimpijski šampion na 800 metara Kenijac Vilfred Bungej.\nBungej je naveo da će na Olimpijskim igrama ili prvenstvima sveta "uskoro biti 12 Kenijaca u finalu na 3.000 stipl, 5.000 i 10.000 metara".\n"U dogledno vreme imaćemo kenijski šampionat, a ne finale Olimpijskih igara ili prvenstva sveta. Ko je zainteresovan za takvu globalnu atletiku?", zapitao se Bungej i pozvao na pronalaženje načina da se zaustavi "odliv" afričkih atletičara.\nMnogi kenijski trkači na srednjim i dugim prugama poslednjih godina su "trbuhom za kruhom" napustili zemlju i otišli uglavnom u zemlje Zaliva.\nBungej je napomenuo da je, po njegovom mišljenju, svetska atletska organizacija napravila štetu prošlogodišnjom odlukom da se prvenstvo sveta u krosu umesto svake godine, održava svake druge.\n"Mnogima se ne dopada činjenica da su Kenijci i Etiopljani dominantni u krosu. Jednostavno, ne vole da titule i novčane nagrade nosimo kući - u Afriku", rekao je Bungej.


Demokrate: Razmotriti i jednostrane poteze\nPojedini analitičari navode da prema 14. amandmanu američkog Ustava predsednik ima ovlašćenje da bez odobrenja Kongresa podigne limit do kojeg zemlja može da se zadužuje\nDemokratski lideri u Senatu pozvali su predsjednika Baraka Obamu da razmotri mjere koje bi mu omogućile da zaobiđe Kongres prilikom odlučivanja o podizanju granice zaduživanja što bi, kako navode, osiguralo da zemlja nastavi da isplaćuje dugove.\nLider većine u Senatu Heri Rid i njegov tim naveli su u pismu predsjedniku da treba da preduzme sve zakonske korake, za koje ima ovlašćenje, da spriječi kršenje datih obećanja i podsticanje globalne ekonomske krize. Oni su zatražili od predsjednika da preduzme jednostrane poteze ukoliko republikanci budu insistirali da podizanje granice zaduživanja bude praćeno neopravdanim smanjenjem potrošnje.\nPojedini analitičari i demokrate navode da prema 14. amandmanu američkog Ustava predsjednik ima ovlašćenje da bez odobrenja Kongresa podigne limit do kojeg zemlja može da se zadužuje. U tom amandmanu se navodi da validnost vladinog duga ne može da bude dovedena u pitanje. Obamina administracija u prošlosti je isticala da neće preduzeti takvu akciju.\nAmerička vlada trebalo bi da ostane bez novca u februaru i ukoliko ne bude podignuta granica zaduživanja neće biti u mogućnosti da ispuni neke od svojih finansijskih obaveza. Republikanski zakonodavci prethodno su najavili da planiraju da iskoriste debatu oko zaduživanja da bi pokušali da natjeraju predsjednika Obamu na velike ustupke u pogledu smanjenja vladinih izdataka. Senatorka iz Nebraske Deb Fišer poručila je u redovnom republikanskom obraćanju da problem nije u tome što su porezi premali, već što federalna vlada troši previše.


EU produžava odluku o sankcioniranju bh. političara – Bosnor\nMart 12, 2018 Nodi 0 Comment\nEvropska unija ima mogućnost sankcioniranja političara u Bosni i Hercegovini koji krše Dejtonski sporazum i blokiraju evropski put.\nRadna tijela Vijeća Evrope predložila su produženje odluke kojom Evropska unija ima mogućnost sankcioniranja političara u Bosni i Hercegovini koji krše Dejtonski sporazum i blokiraju evropski put, javila je Fena.\nNovinska agencija je to javila pozivajući se na svoja saznanja, uz podsjećanje da 21. marta ove godine ističe važenje odluke koja je prvi put donesena 21. marta 2011. godine, a svake godine je produžavana.\nMjere protiv pojedinaca\nVažeća odluka kojom EU ima osnovu da donese određene restrikcije pojedincima ističe 31. marta ove godine.\nNakon što su razmotrili ovo pitanja, Komitet stalnih predstavnica država članica EU-a je 2. marta, na inicijativu šefice EU diplomatije Federice Mogherini, predložio da se produži važenje odluke još godinu dana, i to do 31. marta 2019. godine.\nDo sada Evropska unija nije donijela nijednu odluku o tome da nekoga uvrsti na listu osoba pod restriktivnim mjerama.\n← Jelena Milić: Rusija podržava hrvatsku priču o Izbornom zakonu da zaustavi procese u BiH\nNajveću šansu dao sam Denisu Zvizdiću →\nAleksandar Vučić: Vi Turci da vodite računa o našim ženama, jeste me čuli Turci /VIDEO/\nOktobar 27, 2018 Nodi 0\nPrvi put u politici i odmah u parlament: Sebija Izetbegović osvojila najviše glasova na listi SDA\nOktobar 8, 2018 Nodi 0\nBrojne osude sramne izjave Munire Subašić: Vrijeme je za ostavku\nJanuar 18, 2018 Nodi 0


Sleteo sa puta zbog selfija - Automobili\n28/02/2020 2:25:56 AM\nNASLOVNA / VESTI / Sleteo sa puta zbog selfija\nDok je sa svojim saputnicima pokušavao da se “ugura” u okvire fotografije, vozač iz Mejna izgubio je kontrolu nad automobilom i zakucao se u drvo pored puta, saopštila je policija te američke savezne države. Vožnja automobila je radnja koja zahteva potpunu koncentraciju. I najmanje odvraćanje pažnje vozaču može da dovede do nesreće.\nDa selfiju nije mesto za volanom potvrđuje vest koja nam stiže iz Sjedinjenih Država. Dvadesetdevetogodišnji Džordan Toner koji je sedeo za upravljačem Mazde CX-5 već je bio u prekršaju (osim njega, u vozilu registrovanom za 5 osoba nalazilo se još 7 putnika) kada je poželeo da napravi zajedničku fotografiju sa društvom.\nSvako ko je pokušao da na jedan selfi smesti osmoro ljudi, zna da to baš i nije lako izvesti, pogotovu kada se oni nalaze u automobilu u pokretu. Kako bi se i sam našao na fotografiji, Toner se pomerio i verovatno za trenutak pogledao u objektiv, što je bilo dovoljno da izgubi kontrolu nad Mazdom i automobil je sleteo sa puta. Na sreću, u udesu niko nije smrtno stradao, ali je većina putnika pretrpela povrede vrata i leđa, dok je jedna od dve devojke koje su sedele na mestu suvozača zadobila prelom nosa i posekotinu na glavi.\nTagovinepaznja nesreća Nezgoda povreda povrede selfi selfie udes\nPrethodno Peugeot Fractal Concept promotivni video\nSledeće RECON MC8 sa 950 KS izgleda bolesno dobro


Od početka rada prihvatilišta udomljeno preko 3.000 pasa\nOd početka rada prihvatilišta za napuštene životinje do danas udomljeno je preko 3.000 pasa, saopštilo je JKP „Čistoća i zelenilo“, koje obavlja delatnost neškodljivog uklanjanja pasa i mačaka lutalica sa ulica Zrenjanina.\nKako navode u ovom preduzeću, napuštene životinje su ozbiljan problem i u njegovo rešavanje trebalo bi da se uključe svi. Pored nadležnih državnih institucija i „Čistoće“, i sami građani trebalo bi da znaju šta su njihove obaveze prema kućnim ljubimcima. A obaveza je svakog građanina koji ima kućnog ljubimca da ga obeleži (čipuje), vakciniše, redovno hrani, poji, vodi brigu o njemu, da ga ne napušta i ne pušta iz kuće bez nadzora.\n– Efikasan način smanjenja populacije pasa lutalica na ulicama grada Zrenjanina jeste i udomljavanje, koje JKP „Čistoća i zelenilo“ promoviše od početka rada prihvatilišta – kaže Danijela Tančić, menadžerka za odnose sa javnošću u tom preduzeću.\nUdomljavanje je moguće obaviti svakog dana sem nedelje, u periodu od 10 do 14 časova.\n– Ovim putem pozivamo građane koji žele da udome kućnog ljubimca da se jave na broj telefona 064/811-68-78 ili da lično dođu u prihvatilište koje se nalazi u ulici Tihomira Ostojića bb. Da bi građani udomili kućnog ljubimca potrebno je samo da ponesu ličnu kartu i potpišu ugovor o udomljavanju psa ili mačke. Inače, radno vreme Zoohigijenske službe je radnim danima u periodu od 7 do 22 sata, a subotom i nedeljom od 8 do 16 časova – ističe Tančić.\nTagoviČistoća i zelenilo napuštene životinje prihvatilište za napuštene životinje\nSinoćna i jutrošnja kiša mnogo će značiti jesenjim kulturama\nOVAKO SE NAVIJA: Orlove bodrili najmlađi, čak i beba u kolicima! (Foto)\nGOTOVI RADOVI: Nove asfaltne platfofrme za bezbedniji saobraćaj


Srpski bejzbol tim se u Americi sprema za EP – Sport ONLINE\nSrpski bejzbol tim se u Americi sprema za EP\n07/07/2017 Radio Sport Ostali sportovi 0\nSeniorska bejzbol reprezentacija Srbije otputovala je na svoju prvu turneju po Sjedinjenim Američkim Državama.\nU gradu Viting u saveznoj državi Indijana od 7. do 9. jula odigraće seriju od tri utakmice protiv ekipe Nortvest Indijana Oilmen, sastavljene od selektiranih, perspektivnih koledž igrača.\nTurneju će okončati 11. jula duelom sa Ol star timom koledž ekipe iz jedne od najkvalitetnijih letnjih liga namenjenih usavršavanju koledž igrača, čiji se učesnici često nađu visoko pozicionirani na MLB draftu.\nReprezentacija će biti pojačana sa šest koledž igrača srpskog porekla koji će pokušati da izbore poziv za naredna reprezentativna takmičenja. Turneja predstavlja poslednju fazu priprema reprezentacije Srbije za predstojeće Evropsko Prvenstvo B divizije u Beogradu od 24. do 29. jula.\nUtakmice će poslužiti kao poslednja provera forme pred duele sa selekcijama Grčke, Izraela, Švajcarske, Bugarske i Austrije. Srpska zajednica u Čikagu spremila je poseban doček reprezentativcima, karte za prva dva meča su već rasprodate a istorijskom prvom nastupu reprezentacije Srbije na severnoameričkom tlu prisustvovaće i ambasador Srbije u Sjedinjenim Američkim Državama gospodin Đerđ Matković.\nU Paraćinu 300 šahista iz 25 zemalja\nNestvarni povratak Bozoljca posle 7 godina


Četvorica „Indiansa“ i zvanično članovi juniorskog nacionalnog tima Srbije | Meridian Indians\nČetvorica „Indiansa“ i zvanično članovi juniorskog nacionalnog tima Srbije\nČetvorica članova KAF „Indians“ iz Inđije, Goran Zec (defanzivni bek), Nemanja Đorđević (defanzivna linija), Teodor Katić (raningbek) i Milan Jeftić (kvoterbek), koji su pozvani na okupljanje juniorske reprezentacije na jednodnevni kamp u Makišu, ušli su na uži spisak reprezentativaca Srbije koji će se na završnom kampu pripremati za turnir četiri nacije.\nStručni štab juniorskog nacionalnog tima Srbije u američkom fudbalu, na čijem čelu je selektor Zoran Damnjanović, suzio je spisak od 78 na 50igrača koji će učestvovati na završnom kampu u periodu od 20. do 25. avgusta u Banji Vrujci, a koja će ove godine biti baza dve naše reprezentativne selekcije jer će se tu pripremati i seniori. Jednodnevni kamp u Makišu održan je pretprošlog vikenda, a selektor Damnjanović je krajem prošle nedelje objavio konačan spisak putnika na pripreme.\nNa okupljanje reprezentacije u Makišu pozvani su svi kandidati koji su prošli prethodni kamp, kao i oni koji su se, po mišljenju selektora Damnjanovića, istakli tokom protekle seniorske sezone. Takođe, šansu su dobili i oni koji su zbog povreda i bolesti bili sprečeni da prisustvuju prethodnom kampu koji je održan u novembru.\nPlan rada na ovom kampu bio je istovetan kao i na prethodnom. Organizovana su dva treninga u trajanju od po dva sata – po jedan u prepodnevnim i popodnevnim časovima. Rad na prvom treningu bio je koncentrisan na individualnim elementima, kao i na individualnim elementima specijalnog tima, dok je drugi trening bio skoncentrisan na grupni i timski rad.\nGoran Zec, Nemanja Đorđević, Teodor Katić i Milan Jeftić su i prošle sezone bili pozivani u reprezantaciju, našavši se takođe na užem spisku reprezentativnih igrača. Osim toga, Goran Zec i Nemanja Đorđević su već nekoliko sezona unazad redovni juniorski reprezentativci Srbije koji u svojoj igračkoj biografiji imaju zabeležene međunarodne mečeve.\nOkupljanje juniorske reprezentacije organizovano je u sklopu priprema za turnir četiri nacije koji će se održati u Rimu od 7. do 9. septembra, a u sklopu je kvalifikacionog procesa za Evropsko prvenstvo 2013. godine.\nPrvi protivnik Srbije biće sastav Velike Britanije, a polufinale je zakazano za 7. septembar. Iako se ne radi o istim ekipama kao pre dve godine na kvalifikacionom turniru u Kragujevcu, sigurno je da će tadašnja pobeda uliti određenu dozu samopouzdanja našem timu uoči polufinalnog meča. U drugom polufinalu sastaće se Italijani i Holanđani, dok je finale zakazano za 9. septembar u Rimu.


U izradi Strategije, kako je saopšteno, učestvuju i predstavnici Nacionalne turističke organizacije, lokalnih turističkih organizacija, predstavnici turističke privrede (Privredna komora, CTU, najznačajniji hotelijeri, turističke agencije, aviokompanije, fakulteti, i sl.), kojima je kompanija THR danas predstavila osnovne smjernice za izradu ovog važnog dokumenta.\nMinistar održivog razvoja i turizma Branimir Gvozdenović istakao je da Strategijom razvoja turizma Crne Gore do 2020. godine definisan cilj kojim Crna Gora treba da postane visokokvalitetna turistička destinacija sa diverzifikovanom ponudom na godišnjem nivou što će doprinijeti povećanju zaposlenosti, smanjenju siromaštva i uravnoteženom razvoju. Kako je rekao, SMP bi trebalo da izradi dokument koji će sadržati preporuke i analize kako doći do toga cilja.\nDirektorica Nacionalne turističke organizacije Željka Radak Kukavićič istakla je kao veoma važno učešće u izradi SPT svih predstavnika turističke privrede, kako bi se definisali ciljevi, principi i mehanizmi kontinuiranog marketinškog djelovanja u prilog crnogorskog turizma.\nProjekat menadžerka THR-a Sonia Huerta objasnila je da će ta kompanija kroz sveobuhvatnu analizu globalnih trendova, tražnje, stanja ponude, konkurencije, tehnika komunikacije, postojeće ponude, njene afirmacije i promocije, definisati strateške marketinško-planske smjernice za razvoj crnogorskog turizma u petogodišnjem periodu.\nPored toga, SMP treba da analizira i trenutni sistem funkcionisanja turističkih organizacija i predloži mjere za unapređenje i optimizaciju. Takođe, SMP će uključiti opis najboljih praksi i modela organizacije upravljanja turizmom i turističkim marketingom na nacionalnom, regionalnom i lokalnom nivou.\nIzvor: Vebsajt CdM, 13.09.2016.


BiH godišnje gubi milijardu KM zbog šverca cigareta i duhana @ Cafe.ba\nBiH godišnje gubi milijardu KM zbog šverca cigareta i duhana\nDomaća duhanska industrija gotovo i ne postoji, a udio domaćih prozvođača na tržištu je zanemariv.\nLegalno tržište duhanskih proizvoda je od 2010. do 2020. godine smanjeno za više od 56 posto. Gubici u punjenju budžeta mjere se stotinama miliona maraka. Ipak, akcize na duhan su sve veće što direktno utiče na formiranje cijena. Domaća duhanska industrija gotovo i ne postoji, a udio domaćih prozvođača na tržištu je zanemariv.\nZbog crnog tržišta svi su na gubitku osim švercera. Prošle godine službenici Uprave za indirektno oporezivanje zaplijenili su cigarete i duhan u vrijednosti većoj od 2,5 miliona maraka, javlja BHRT.\n– Što se tiče samih aktivnosti u ovoj 2021. godini također je proveden određeni broj akcija, ali zadnja akcija gdje smo imali praktično spriječen pokušaj krijumčarenja cigareta u vrijednosti od milion i 608 hiljada maraka je najznačajnija zapljena koju su naši službenici uradili, ističe portparol Uprave za indirektno oporezivanje BiH Ratko Kovačević.\nNeusklađenost trošarina sa standardom života, kažu ekonomsti, dovela je do toga da fabrike duhana u BiH ili su ugašene, poput onih u Mostaru i Banjoj Luci, ili veoma malo proizvode poput Fabrike duhana Sarajevo. Prodaja na crno onemogućila je plasman domaćih duhanskih proizvoda.\n– Tako da smo mi ovdje prinuđeni da se borimo, ali mi smo praktično na samom izdisaju i vrlo vjerovatno da će ova proizvodnja duvana u Bosni i Hercegovini vrlo brzo da isčezne… Ovdje ima ona narodna izreka koja kaže, da bi krava dala više mlijeka treba je nahraniti, a ne tući, kaže Svetozar Mihajlović, suvlasnik preduzeća Duvan Bijeljina.\nVrijednost kutije cigareta s markicom koja košta pet maraka, zapravo je pola marke, jer se 4,5 marke odnose na akcize i PDV. Svake godine Bosna i Hercegovina, radi razvijenog crnog tržista, gubi jednu milijardu maraka.\nZa razliku od zemalja Evropske unije, u Bosni i Hercegovini novac od trošarina se ne koristi za ulaganje u zdravstvo već za popunjavanje budžetskih rupa.\n– Taj novac, pošto su u pitanju akcize, prema trenutno važećim zakonima ide u tekuću budžetsku potrošnju. Ono što zagovaram godinama zaista jeste da se barem dio novca od prikupljenih akciza na duhan usmjerava u zdravstveni sektor, u liječenje teško oboljelih naših građana da ne moramo više koristiti te telefonske pozive i na taj način skupljati novac, ali zaista koristi su višestruke, naglašava ekonomski analitičar Faruk Hadžić.\nS obzirom na veliko trošarinsko opterećenje koje je najveće u Evropi prema kupovnoj snazi stanovništva, ilegalno tržište je postalo unosan biznis od kojeg profitira nekolicina dok su na gubitku država i građani.


Direktor Zdravstvenog centra Užice Miloš Božović kaže da se ove nedelje u kovid ambulantu u Užicu javlja više od 200 pacijenata dnevno sa povišenom temperaturom i respiratornim infekcijama.\n"Određenom broju pacijenata se rade kompletne laboratorijske analize i rentgen dijagnostika, ukoliko imaju upalu pluća šalju se na Infektivno odeljenje gde se rade PCR testovi, a ukoliko postoji potreba zadržavaju se", navodi Božović.\nOn dodaje da, ukoliko bude bilo neophodno, ZC Užice ima kapacitete za smeštaj koji su ranije obezbedjeni.\nPR Zavoda za javno zdravlje Užice Katarina Ristović kaže za Tanjug da je nepovoljna epidemiološka slika poslednjih dana i da je povećan broj ljudi koji imaju respiratorne infekcije i blagu upalu pluća, a da se oni testiraju u kovid ambulanti.\nU Zavodu za javno zdravlje Užice rade se testiranja na lični zahtev i serološka testiranja.\n"Testova ima, a za serološko testiranje nije veliki odziv", navodi Ristović.\nKorona virus je prvi put zabeležen u Zlatiborskom okrugu 19. marta kod dve osobe u Užicu i Čajetini.\nNakon Užica koje do danas beleži 83 obolele osobe od početka epidemije, sledi Bajina Bašta sa 33, Arilje i Sjenica po 23, Požega 21, Priboj 19, Nova Varoš 16, Ccajetina 14, Prijepolje 11 i Kosjerić 3. Od ukupno obolelih 246, oporavilo se 158, a umrlo je 16 osoba.\nJablanički okrug: 19 novozaraženih, svi iz Leskovca\nNa teritoriji Jablaničkog okruga zabeleženo je 19 novozaraženih virusom korona, svi iz Leskovca, a među zaraženima su i tri zaposlena iz Opšte bolnice Leskovac, četiri penzionera, jedan učenik i jedan student.\nI u ovom okrugu se broj zaraženih povećava, a prema jučerašnjim podacima, zabeleženo je 17 pozitivnih na Covid 19, 16 iz Leskovca i jedan iz Medveđe.\nU kovid bolnici Leskovac, u poslednja 24 časa primljeno je 13 novih pacijenata, a otpušteno 11, dok je jedan sa težom kliničkom slikom upućen u KC Niš, a drugi u KCS Beograd. Trenutno je u samoj bolnici na lečenju 50 pacijenata.


Gradonačelnik organizovao prijem za reprezentativce u sjedećoj odbojci\nGradonačelnik Prijedora Milenko Đaković organizovao je danas prijem da reprezentativce Srbije u sjedećoj odbojci iz Prijedora Dragu Jarića i Savu Mijatovića.\n" Ovi sportisti su dali veliki doprinos u stvaranju Republike Srpske i u otadžbinskom ratu dali dio svog tijela, a sada u miru predstavljaju Republiku Srpsku i Srbiju na sportskom terenu", istakao je Đaković nakon prijema.\nOn je pojasnio da ovi takmičari u sjedećoj odbojci nemaju mogućnost da brane boje svog entiteta Republike Srpske, a da sa druge strane reprezentacija Srbije nema dovoljno igrača, tako da oni na ovim takmičenja nastupaju pod okriljem reprezentacije Srbije.\nSavez sjedeće odbojke invalida Srbije od samog formiranja organizuje odlazak muške reprezentracije na Evropsko prvenstvo u sjedećoj odbojci. Na prethodnom Evropskom prvenstvu koje je održano u Poreču, u Hrvatskoj od 4-12.novembra 2017.godine reprezetacija Srbije zauzela je sedmo mjesto i obezbijedila učešće na Evropskom prvenstvu u koje se organizuje od 15-20.jula ove godine u Budimpešti.\nMisija i ciljevi Saveza su da svojim djelovanjem doprinosi razvoju, afirmaciji i promociji sjedeće odbojke za osobe sa invaliditetom kao sport značajan za integraciju i inkluziju osova sa invaliditetom.\nCilj ove posjete bila je moralna i finansijska podrška reprezetativcima iz našeg grada za predstojeće Evropsko prvenstvo u sjedećoj odbojci.U pratnji i kao podrška reprezentativcima iz Prijedora bio je Miladin Cvijić , predsjednik Odbojkaškog kluba invalida " Kozara" iz Prijedora.


BigBang Challenge okuplja najuspješnije mlade ljude sa područja Tuzlanskog kantona - Kameleon M&M\nBigBang Challenge okuplja najuspješnije mlade ljude sa područja Tuzlanskog kantona\nRadio Kameleon drugu godinu zaredom organizuje BIGBANG CHALLENGE #HerojiGeneracije priznanje za najuspješnije mlade ljude na prostoru Tuzlanskog kantona. Prijave za BIGBANG CHALLENGE 2021 #HEROJIGENERACIJE su otvorene!\nBigBang Challenge #herojigeneracije prepoznaje nove lidere među mladima, predstavlja i ističe inspirativne zvijezde iz svih sfera života. Cilj projekta je promocija uspješnih mladih ljudi koji su postigli značajne rezultate.\nBIGBANG GENERACIJA je nova generacija mladih lidera koji su posvetili energiju i vrijeme da bi postigli izuzetne rezultate i inspirisali druge da krenu putem razvoja i napretka, kako bi Bosna i Hercegovina postala što bolja sredina za mlade ljude.\nRadio Kameleon medijskom platformom (Radio, Web, Socijalne mreže) svakodnevno će isticati najuspješnije mlade ljude kroz 10 kategorija BigBang Challenge-a #HEROJIGENERACIJE.\nPoduzetništvo i startup\nMediji i medijski uticaj\nOsnovni kriterij za sudjelovanje da kandidat ima između 15 i 29 godina, da dolazi sa područja Tuzlanskog kantona i da se na bilo koji način svojim rezulatatima istakao/la u svojoj sredini.\nNa prošlogodišnjem BigBang Challenge-u je učestvovalo 75 sjajnih kandidata i kandidatkinja koji su uprkos pandemiji ostavarili nevjerovatne rezultate, sada i Vi imate priliku da se prijavite!\nIzaberite jednu od 10 kategorija i prijavite se ili nominujte nekoga za BigBang Challenge 2021 klikom OVDJE.\nViše informacije o BigBang Challenge-u #herojigeneracije možete pogledati klikom OVDJE.\nPogledajte kako je izgledala svečana ceremonija BIGBANG CHALLENGE 2020 #HEROJIGENERACIJE.


ŠEF KANCELARIJE SVETSKE BANKE U SRBIJI OCENIO DA DVA POSLOVNA MODELA, ZA KOJE MNOGI TVRDE DA SU OSLONAC SRPSKE PRIVREDE, NE VODE ODRŽIVOM PRIVREDNOM RAZVOJU\nŠef kancelarije Svetske banke u Srbiji Lu Brefor ocenio je da dva poslovna modela, za koje mnogi tvrde da su oslonac srpske privrede, ne vode održivom privrednom razvoju.\nŠtaviše, građani Srbije sve to dva puta plaćaju - jednom kao potrošači, a drugi put kao poreski obveznici, ocenio je Brefor u blogu na sajtu B92.\n"Priliku da kupiš za jedan i prodaš za dva ili tri po pravilu ti pružaju monopoli ili oligopoli - to je situacija u kojoj jedno ili dva velika preduzeća kontrolišu tržište. Zato Srbija treba da podstakne ulazak više firmi u sektore u kojima postoje takvi trendovi", naveo je Brefor.\nPrimer drugog modela je gas - potrošači gasa u Srbiji plaćaju ga jeftinije nego što on košta kad se uvozi. Rezultat je gubitak preduzeća koje prodaje gas. Kako je reč o javnom preduzeću - Srbijagas - taj gubitak u krajnjoj instanci pokrivaju poreski obveznici, naveo je Brefor.\nOn je precizirao da su ti obveznici i građani koji koriste gas i oni koji ga ne koriste i da valja imati u vidu i da neki ljudi koji koriste gas mogu da plate punu cenu, jer su dobrostojeći.\nAko bi se gas u Srbiji prodavao po realnoj ceni, Srbijagas ne bi imao gubitke, poreski obveznici ne bi morali da pokrivaju ove troškove, a u srpskom budžetu bilo bi više para da se pomogne onima koji su siromašni i samo njima, da plate račun za potrošeni gas, ukazao je Brefor.


Ministarstvo objavilo poziv: Bespovratna sredstva za početnike u biznisu - Infobrif\nMinistarstvo objavilo poziv: Bespovratna sredstva za početnike u biznisu\nObjavljeno 4.02.2020. u 16:25\nFoto: Infobrif, ilustracija\nMinistarstvo privrede objavilo je poziv početnicima u poslovanju da se jave za dodelu 150 miliona bespovratnih sredstava, javlja RTS.\nKako se navodi, pravo da se prijave imaju preduzetnici mikro i malih preduzeća ne starijih od dve godine.\nNajmanji iznos koji se dodeljuje je 400.000 dinara, a najviši šest miliona dinara.\nZa nabavku opreme za mala i srednja preduzeća u ovoj godini, bespovratno je obezbeđeno dve milijarde dinara, dok je za podsticanje preduzetništva u 2020. godini opredeljeno je bespovratno 850 miliona dinara.\nDRI: Nepravilnosti kod trošenja novca u Ministarstvu sporta\nSredstva se mogu iskoristiti za kupovinu ili adaptaciju poslovnog prostora, nove ili polovne opreme, alate i dostavna vozila, trajna obrtna sredstva do 10 odsto ukupnih investicionih ulaganja i nabavku softvera i računarske opreme.\n„Možete da u povučenim sredstvima imate stavku tekućeg održavanja do 350.000 dinara sa kojima ćete okrečiti, srediti, adaptirati prostor u koji ćete ući u zakup, da iz povučenog kredita, kroz operativne tretirane troškove, možete da platite zakup za početak“, kaže državni sekretar Ministarstva privrede Dragan Stevanović.\nU odnosu na prošlu godinu, dodatno su olakšani uslovi za dobijanje novca za opremu.\n„Postojaće jedan dokument, u elektronskoj formi koji će oni popuniti, i kod određene banke sa istim aplicirati. Sve ostalo biće posao banke i ministarstva“, dodaje Stevanović.\nFirme će učestvovati minimalno sa pet odsto, 25 odsto vrednosti pokriva ministarstvo, a 75 odsto banke i lizing organizacije.\nMetla 2020: Jeremić „bez ikakvog stida prebrojava drugima opoziciona krvna zrnca“\nMali: Studija za nacionalni stadion urađena “čini mi se prošle godine“\nRešenje Vlade: Novac od penzija za subvencije reciklažnoj industriji


PCR TESTIRANJE NA KORONAVIRUS DOSTUPNO I U KANTONALNOJ BOLNICI U BIHAĆU, ALI NA KOMERCIJALNOJ OSNOVI | RTVUSK.ba\n- Zbog nepostojanja ugovora između Kantonalne bolnice Bihać i Zavoda zdravstvenog osiguranja USK, za PCR testiranje građani trebaju izdvojiti 90, a zdravstveni radnici 50 KM.\nBIHAĆ, 24. februara - Konačno su u funkciji oba aparata za PCR testiranje na koronavirus u Kantonalnoj bolnici u Bihaću.\nPCR testiranje malog broja uzoraka za bolničke pacijente rađeno je i prošle godine u ovoj zdravstvenoj ustanovi. Međutim, više nema ograničenja, pa će se testiranje raditi za širu populaciju, ali na komercijalnoj osnovi, što znači da će testiranje građani morati platiti.\nRazlog za to, pojašnjava Hajrudin Havić, direktor Kantonalne bolnice u Bihaću, je nepostojanje ugovora između ove zdravstvene ustanove i Zavoda zdravstvenog osiguranja USK, a koji se odnosi na pružanje ove usluge pacijentima.\nZašto Ugovor još nije potpisan i kada će to biti realizovano, pitali smo nadležne u Zavodu zdravstvenog osiguranja USK .\nZavod zdravstvenog osiguranja USK


Uspjeh BNP-a u Crnoj Gori\nčetvrtak, 20 Mart 2014 04:53\nAnsambl Bosanskog narodnog pozorišta vratio se sa gostovanja u Crnoj Gori, gdje su pred prepunim dvoranama u Podgorici i Nikšiću, izvedene tri predstave: "Gole žene", "Mousefuckers" i "Mujo Suljo i Fata u društvu spektakla".\nOvaj značajan projekat realiziran je u sklopu partnerske saradnje BNP-a i Crnogorskog narodnog pozorišta u Podgorici, a u potpunosti je podržan i finansiran od strane Ministarstva kulture Crne Gore. Projekat je podržan i od strane Ambasade Crne Gore u Sarajevu, koja je istakla značaj kulturne saradnje i jačanja partnerskih odnosna BiH i Crne Gore, a u ovom slučaju kroz partnersku i kulturnu saradnju teatara koji s dugogodišnjom teatarskom tradicijom.\nBNP Zenica i CNP već godinama sarađuju kroz razmjenu predstava i gostovanja, što daje priliku publici oba teatra da na svojim scenama gledaju predstave i umjetnička ostvarenja iz drugih zemalja i razmjenjuju iskustva kroz diskusije i razgovore s umjetnicima i akterima predstava. U narednom periodu zenička publika će imati priliku gledati i predstave nastale u produckiji CNP-a, a što će predstavljati nastavak partneskih i prijateljskih odnosa između Zenice i Podogorice, koje se realizuje kroz umjetničko djelovanje dva istaknuta pozorišta. Bosansko narodno pozorište u narednom periodu očekuju gostovanja u Tuzli, Sarajevu, Kranju, Beogradu, a na svojim scenama će ugostiti teatre iz Italije, Slovenije, Hrvatske i Srbije i BiH.\nViše iz kategorije: « Zeničko proljeće: 33 programa Predstave za najmlađe »


Gradonačelnik obišao privrednike u Industrijskoj zoni „Celpak“ - GradPrijedor.com - Portal grada Prijedora\nHome»Društvo»Gradonačelnik obišao privrednike u Industrijskoj zoni „Celpak“\nGradonačelnik obišao privrednike u Industrijskoj zoni „Celpak“\n2. aprila 2020. 4 Mins Read\nNovac planiran za ulaganje u infrastrukturu trebalo bi da bude uložen u privredu kako bi bila očuvana proizvodnja i zadržana radna mjesta u vrijeme krize uzrokovane korona virusom. Poručio je ovo gradonačelnik Prijedora Milenko Đaković nakon što je posjetio Industrijsku zonu „Celpak“ u kojoj nekoliko preduzeća gradi proizvodne hale.\nĐaković je rekao da izgradnja proizvodnih objekata u „Celpaku“ budi nadu u ovo vrijeme kada je čitavo društvo opterećeno pandemijom korona virusa.\n„Život u gradu Prijedoru će kad tad nastaviti da funkcioniše, nastavićemo da radimo, ali ovog trenutka moramo se pored zdravlja ljudi, brinuti i o radnim mjestima ljudi koji treba da zarade svoju platu“, izjavio je gradonačelnik Đaković.\n„Moramo sada hitno razmišljati, i lokalne zajednice i Vlada RS, pošto se Centralna banka izjašnjava da ne može ulagati novac u budžete, moramo razmišljati o tome kako da dijelove budžeta koje su planirali za razvoj infrastrukture zaustavimo u ovom trenutku i da usmjerimo pomoć ka preduzećima da mnogi radnici ne bi ostali bez posla, jer tako će se puno lakše nastaviti raditi kada prođe pandemija“, rekao je Đaković.\n„Nadam se da će takve mjere biti što prije donesene, osloboditi privrednike obaveza dok ova kriza traje, a ono što ulože budžeti u podršku privrednicima procjeniti dvije, tri godine da nakon grejs perioda privreda počne vraćati uloženo“, istakao je Đaković.\nU „Celpaku“ investitor iz Njemačke gradi halu za preduzeće „Rundlajner BiH. Vlasnik firme koja izvodi radove Mladen Unijat priča da je gradnja hale kasnila desetak dana jer se zbog mjera u vezi sa virusom korona nije mogao nabaviti materijal za gradnju.\n„Proizvodna hala je u završnoj fazi, desetak dana kasnimo sa izvođenejm zbog virusa i problema u nabavci materijala, ali nadam se ad ćemo to da postignemo i da će ova hala krenuti sa proizvodnjom krajem maja“, izjavio je Unijat.\nDirektor firme „Rundlajner BiH“ Osman Džamastagić priča da će u hali površine 1.200 kvadrata raditi 15 radnika.\n„U junu planiramo pokrenuti proizvodnju. Investicija je oko milion maraka. Proizvodićemo specijalne plastične vreće za industrijsku proizvodnju. Trebalo bi da se radi u tri smjene. Investitori iz Njemačke planirali su na ovom području napraviti četiri hale, sada trenutno nemamo informacije šta je predviđeno za dalje“, izjavio je Džamastagić.\nVlasnik firme „Budo inoks“ Sabahudin Islamovski priča da i ovo preduzeće u „Celpaku“ trenutno gradi poslovnu halu od 800 kvadrata.\n„Jednim diijelom smo stali zbog korona virusa mada je gradonačelnik uputio pitanja za Vladu RS, ako oni odobre ovaj novac ići ćemo dalje sa izgradnjom. Radnike nećemo otpuštati, ostaće na minimalcu, dok bude novca u budžetu firme“, rekao je Islamovski.\nOn je dodao da ova firma ima osam radnika. Objasnio je da će nabaviti CNC mašine za mašinsku obradu metala, inoks ograde, elemente, konstrukcije metalne i nastrešnice te da bi u „CNC Paueru“ u naredne dvije godine trebalo da bude zaposleno oko 20 ljudi.\nTehnički direktor firme „Edna metalvorking“ Milenko Kondić priča da i ovo preduzeće u „Celpaku“ gradi proizvodnu halu koja je u završnoj fazi.\n„Oko 93 odsto posla je završeno, ostalo je da se priključi na kanalizacionu mrežu, struju i vodu. Tu očekujemo potpunu pomoć Gradske uprave i gradonačelnika. Zbog korona virusa firma posluje sa redukovanim tempom rada, u narednom periodu sigurno nećemo otpuštati radnike, ispunjavamo sve zahtjeve naših kupaca, sa malo redukovanim radom, ali izvoz ide. Plate se neće mijenjati“, rekao je Kondić.\n„Trebalo bi da preselimo u narednih dva mjeseca u „Celpak“, počinjemo jednu novu sferu poslovanja stim da zadržavamo stare kupce, stare radnike, i proširujemo kapacitet. Oko 50 radnika bi trebalo da zaposlimo u novoj hali“, kaže Kondić.


Kako vežbanje pomaže da kontrolišete težinu? - Život - Dnevni list Danas\nPočetna » Život » Kako vežbanje pomaže da kontrolišete težinu?\n2Piše: Mark Stibič 03. septembra 2020. 07.41\nOno vam neće pomoći da izgubite toliko kilograma kad ste gojazni – manji unos kalorija uz izbalansirane obroke je bolja opcija od sagorevanja kalorija isključivo fizičkom aktivnošću.\nOno gde vežbanje pomaže da kontrolišete težinu, jeste u procesu njenog održavanja nakon što izgubite kilograme.\nVežbanje je takođe prilično važno za zdravo starenje.\nEvo problema sa vežbanjem kao jedinim alatom za gubljenje težine: ono jednostavno ne sagoreva baš toliko kalorija.\nNaravno da je u redu da povremeno pojedete krofnu ili uživate u slatkoj kafi, ali jednu od te dve poslastice ćete sagoreti uz oko 40 minuta umerenog džogiranja.\nDakle, vežbanje pomaže da kontrolišete težinu, ali samo ukoliko kontrolišete i ishranu. S obzirom na to da treba da sagorite oko 3.500 kalorija kako biste izgubili jedan kilogram, u tome ćete uspeti ako džogirate 40 minuta osam ili devet puta, jer vežbanje pomaže da kontrolišete težinu.\nMedicinska istraživanja pokazuju da jednom kada izgubite određeni broj kilograma, vežbanje pomaže da kontrolišete težinu i da ne vratite kilograme.\nOvo može da se dogodi jer redovno vežbanje ubrzava vaš metabolizam, što znači da sagorevate više kalorija – čak i kad spavate.\nOdržavanje mišićne mase: Između 30 i 80 godina starosti, oko 15 odsto čistih mišića nestaje, što dovodi do sporijeg metabolizma (moguće i do gojenja).\nMeđutim, vežbanje pomaže da kontrolišete težinu i u održavanju mišića za brz metabolizam.\nPomaže vam da napravite dobre izbore: Vežbanje smanjuje stres, pomaže vam da spavate i čini da se osećate dobro.\nSve ovo smanjuje vašu tendenciju da nekvalitetno jedete, iako već vežbanje pomaže da kontrolišete težinu.\nNacionalni institut zdravlja u Americi preporučuje da odrasle osobe imaju oko 150 minuta umerene fizičke aktivnosti nedeljno.\nIpak, iako je ono bezbedno skoro za svakoga, popričajte sa svojim doktorom o planovima vežbanja. On zna da vežbanje pomaže da kontrolišete težinu, a pomoći će vam da skrojite najbolji mogući plan i ishrane, i vežbanja za sebe.\nTežina, vezbanje, Zdravlje\n09. septembra 2020. u 12.01\nFizička aktivnost je jako bitna kada donesete odluku da korigujete težinu ali ništa vam neće pomoći bolje od „probušene kašike“ i što više prečišćene Nobel vode\n18. septembra 2020. u 07.07\nTelo što aktivnije, tako i organizam sve više traži tečnosti da ne bi dehidriralo..